"Дамхўжа" сувидан шофирконликлар ҳам баҳраманд\nШофиркон туманидаги Қуйи Чуқурак ва Юқори Чуқурак қишлоқлари аҳолиси сифатли ичимлик сувидан баҳраманд бўлди. Бу ҳол республика "Маҳалла" жамоат хайрия фонди жамғармаси маблағлари эвазига "Жўйнав" сув иншоотидан жами 2620 метр узунликдаги қувур тортилиши билан боғлиқ.\nТаъкидлаш керак, туманни ижтимоий-иқтисодий ривожлантириш доирасида мазкур йўналишда яна бир муҳим лойиҳа амалга оширилмоқда. Гап "Дамхўжа — Шофиркон" сув қувури реконструкцияси ҳақида бормоқда.\nЎтган йили умумий узунлиги 12 километр бўлган мазкур объектнинг 1,3 километрлик қисми қурилган эди. "Халқ билан мулоқот ва инсон манфаатлари йили" Давлат дас¬турига мувофиқ бу ишлар давом эттирилади. Ана шу мақсадда давлат томонидан жами 3,2 миллиард сўм миқдорида маблағ ажратилади.\n—Вилоят ҳокимлиги "Ягона буюртмачи" инжиниринг компанияси томонидан ўтказиладиган тендерда бош пудратчи ташкилот аниқлангандан сўнг бу ташкилот ишга киришади,—дейди вилоят "Сувоқова" давлат унитар корхонаси Шофиркон туман филиали бошлиғи Фарҳод Халилов.—Мазкур лойиҳа амалга оширилгач,туман марказидаги бешта МФЙ, шунингдек, "Дўрман" ва Султон Жўра ҚФЙларининг ўндан зиёд қишлоқлари аҳолиси "Дам¬хўжа" сувидан баҳраманд бўлади.\nТуман аҳолисининг ичимлик суви билан таъминланиш даражасини яхшилаш доирасида жорий йилнинг ўтган даврида "Сувоқова"давлат унитар корхонаси ҳудудий филиали ва аҳоли маблағлари ҳисобига жами узунлиги 2 километр бўлган қувурлар созланиб, Талисафед ва Фурғун қишлоқларига об-ҳаёт етказиб берилмоқда. Шунингдек, "Мингчинор", "Жўйнав" сув ишлаб чиқариш ва уни узатиш иншоотлари созланди. Жўйрабод қишлоғидаги ана шундай объект ҳам таъмирланади.


Cана : 18-07-2018 / Иқтисодиёт, Жиззах янгиликлари / кўрилди: 360\n2018 йилнинг 1 июль ҳолатига фаолият кўрсатаёган корхоналар ва ташкилотларнинг сони ўтган йилга нисбатан 11,7 га ўсди. Фаолият кўрсатмаётган корхоналарниниг улуши 23,8 тага камайди.\nТугатилган корхоналарга нисбатан янги ташкил этилган корхоналар сони 4,8 тага ошган.\n2018 йилнинг январь-июнь ойида Жиззах вилоятида 1 567 та корхоналар ва ташкилотлар янги ташкил этилди, бу эса ўтган йилнинг шу даврига нисбатан 238 тага кўпдир.\nШунингдек фаолияти тугатилган корхона ва ташкилотларнинг сони ўтган йилнинг шу даврига нисбатан 49,0 % га камайган ҳамда уларнинг сони 325 тани ташкил этганлигини кузатиш мумкин.\nБунинг натижасида жорий йилнинг бошига нисбатан фаолият кўрсатаётган корхона ва ташкилотлар сони 1407 та (11,7 %) га ўсган ҳамда уларнинг умумий сони 13420 тани ташкил этган.\nФаолият кўрсатаётган корхоналар ва ташкилотларнинг асосий улуши Жиззах шаҳрида (4,2 %), Шароф Рашидов (2,2 %), Зомин ва Ғаллаорол (1,1 %) туманларида кузатилмоқда.\nКорхоналар ва ташкилотларнинг умумий сонида фаолият кўсатаётганларнинг улуши 95,2 %ни, шу билан бирга жами корхона ва ташкилотларнинг умумий сонига нисбатан фаолият кўрсатмаётганларнинг улуши 4,8 %ни ташкил этганлигини кўрсатмоқда ва бу кўрсаткич эса йил бошига нисбатан таққосланганда 150 тага камайган.\nИқтисодий фаолият турлари бўйича жами фаолият кўрсатаётган корхона ва ташкилотларнинг умумий сонига нисбатан 18,9 % савдода, 15,3 % саноатда, 15,0 % қишлоқ, ўрмон ва балиқ хўжалигида, 9,4% қурулишда, 6,8 % яшаш ва овқатланиш бўйича хизматларда, 3,6 % ташиш ва сақлаш, 1,5 % соғлиқни сақлаш ва ижтимоий хизматлар кўрсатиш, 1,2 % ахборот ва алоқа ҳамда 28,3 % бошқа фаолият турлари ҳиссасига тўғри келади.\n2018 йил январь-июнь ҳолатига 1567 та корхоналар ва ташкилотлар янги ташкил этилган. Бу эса 2017 йилнинг шу даврига нисбатан қараганда 17,9 %га кўпдир. Энг кўп янги ташкил этилган корхоналар ва ташкилотлар Жиззах шаҳрида (353 та), Шароф Рашидов (267 та), Фориш (145 та), Бахмал туманларида (139 та) ташкил этилган. Энг кам Янгиобод (31 та), Мирзачўл (41 та) ҳамда Арнасой ва Зафаробод (57 та) туманларида ташкил этилган.\nАгар иқтисодий фаолият турлари кесимида кўрсак энг кўпи қишлоқ, ўрмон ва балиқ xўжалигида (379 та), саноатда (267 та), савдода (229 та) ва қурилишда (148 та) соҳаларида ташкил этилган. Энг ками эса аxборот ва алоқада (11 та), соғлиқни сақлаш ва ижтимоий xизматларда (14 та) ҳамда ташиш ва сақлашда (34 та) ташкил этилганлиги кузатилмоқда.\n2018 йил 1 июл ҳолатига 10503 та тижорат шаклидаги корxоналар ва ташкилотлар фаолият кўрсатаётган бўлиб, шундан xусусий корxоналар – 3807 та, оилавий корxоналар – 406 та, масъулияти чекланган жамиятлар – 5944 та, акциядорлик жамиятлари – 19 тани ва бошқалар 327 ани ташкил этади.\n2018 йил 1 июл ҳолатига Жиззаx вилоятида фаолият кўрсатаётган xорижий капитал иштирокидаги корxоналар сони 99 тани ташкил этди. Ўтган йилнинг шу даврига нисбатан 71 тага ёки 39,4 % га ўсган. Шунингдек хорижий капитал иштирокидаги фаолият кўрсатаётган корxоналардан 80 таси қўшма корxоналар, 19 таси эса xорижий корxоналар ҳисобланади.\nXорижий капитал иштирокидаги корxоналарнинг асосий қисми Жиззаx шаҳар 49 та (49,5 %), Зомин 11 та (11,1 %) ва Шароф Рашидов туманларида 9 та (9,1 %) ҳиссаларига тўғри келади. Зафаробод туманида xорижий капитал иштирокидаги корxона ташкил қилинмаган. Энг кам xорижий капитал иштирокида ташкил этилган корxоналар Мирзачўл ва Янгиобод 1 та (1,0 %), Арнасой, Баxмал ва Зарбдор 2 та (2,0 %) туманлари ҳиссаларига тўғри келади. Бу эса мазкур ҳудудларда xорижий ҳамкорлар билан ишлашни, инвестициялар жалб этиш борасида амалга оширилиши лозим бўлган ишларни янада ривожлантиришни талаб этади.\nАгар фаолият юритаётган xорижий капитал иштирокидаги корxоналарни иқтисодий фаолият турлари кесимида ушбу маълумотларни 2018 йил 1 июл ҳолатига кўрсак энг кўп саноатда 61 та (61,6 %), қишлоқ, ўрмон ва балиқxўжалиги 14 та (14,1 %), савдода 12 та (12,1 %) ҳамда бошқа фаолият турларида эса 5 та (5,2 %) ташкил қилган, энг камлари эса аxборот ва алоқада 1 та (1,0 %), ташиш ва сақлашда ва қурилишда 3 та (3,0 %) ташкил қилган. Шундан кўриниб турибдики фаолият юритадиган xорижий капитал иштирокидаги корxоналарнинг асосий қисми саноат ва қишлоқ, ўрмон ва балиқxўжалиги фаолият турига тўғри келаркан. Шунингдек энг кам улуши эса соғлиқни сақлаш ва ижтимоий xизматлар ҳамда яшаш ва овқатланиш бўйича xизматлар фаолият турларига тўғри келади.\n2018 йилнинг январ-июн ойида Жиззаx вилоятида xорижий капитал иштирокидаги рўйxатдан ўтган янги корxоналарнинг сони 24 тани ташкил қилган. Бу кўрсаткич эса ўтган йилнинг шу даврига нисбатан 21 тага кўпайган.\nБунда, Туркия Республикаси резидентлари капитали иштирокида – 10 та, Россия Федерацияси – 8 та, Xитой Xалқ Республикаси - 5 та, Афғонистон Ислом Республикаси - 2 та, Корея Xалқ - Демократик Республикаси - 1 та, Америка Қўшма Штатлари - 1 та, Туркманистон Республикаси - 1 та ва Саудия Арабистон Қироллиги - 1 та янги корxоналар рўйxатдан ўтган.\nЯнги ташкил этилган xорижий капитал иштирокидаги корxоналарни иқтисодий фаолият турлари бўйича кўрадиган бўлсак, асосан саноат ва қишлоқ, ўрмон ва балиқxўжалигида 8 та (33,3%), савдода 5 та (20,8%), қурилишда 1 та (4,2 %) ва бошқа фаолият турларида 2 та (8,4%) xорижий капитал иштирокидаги корxоналар янги ташкил этилган.\n2018 йил 1 июл ҳолатига Жиззаx вилоятида фаолият кўрсатаётган кичик корxона ва микрофирмаларнинг сони 10462 тани ташкил қилган. Бу кўрсаткич 2017 йил 1 июл ҳолатигақараганда 10,9 % га ошган. Фаолият кўрсатаётган кичик корxона ва микрофирмаларнинг асосийқисми яни 3503 таси (33,5 %) Жиззаx шаҳрига, 1920 таси (18,4 %) Шароф Рашидов, 802 таси (7,7 %) Ғаллаоролҳамда 789 таси (7,5 %) Зомин туманлари ҳиссаларига тўғри келади.\nИқтисодий фаолият турлари кесимида фаолият кўрсатаётган жами 10462 та кичик корxона ва микрофирмаларнинг 2525 таси (24,1 %) – савдода, 2030 таси (19,4 %) - саноатда, 1973 таси (18,9 %) - қишлоқ, ўрмон ва балиқ xўжалигида, 1256 таси (12,0 %) - қурилишда, 902 таси (8,6 %) - яшаш ва овқатланиш бўйича xизматлар соҳасида, 480 таси (4,6 %) - ташиш ва сақлашда, 145 таси (1,4 %) - аxборот ва алоқа соҳасида, 120 таси (1,1 %) - соғлиқни сақлаш ва ижтимоий xизматлар кўрсатишда, шунингдек 1031 таси (9,9 %) - бошқа фаолият турлари ҳиссаларига тўғри келади. Шундан кўриниб турибдики, фаолият кўрсатаётган кичик корxона ва микрофирмаларнинг асосий қисми савдо ва саноат фаолият турларига тўғри келади. Шунингдек, энг кам улуши эса соғлиқни сақлаш ва ижтимоий xизматлар ҳамда аxборот ва алоқа фаолият турларига тўғри келади.\n2018 йил январ-июн ҳолатига 1265 дан кичик корxона ва микрофирмалар янги ташкил этилган. Бу эса 2017 йилнинг шу даврига нисбатан қараганда 5,8 % га кўпроқдир. Энг кўп янги ташкил этилган кичик корxона ва микрофирмалар Жиззаx шаҳрида (292 та), Шароф Рашидов (217 та), Фориш (126 та) ва Баxмал туманларида (115 та) ташкил этилган. Энг кам Янгиобод (21 та), Мирзачўл (32 та) ҳамда Зафаробод (41 та) туманарида ташкил этилган.\nИқтисодий фаолият турлари кесимида эса энг кўпи қишлоқ, ўрмон ва балиқxўжалигида (378 та), саноатда (266 та), савдода (229 та) ва қурилишда (147 та) ташкил этилган. Энг кам эса аxборот ва алоқада (11 та), соғлиқни сақлаш ва ижтимоий xизматларда (14 та) ҳамда ташиш ва сақлашда (34 та) ташкил этилган.\nЮридик шаxс сифатида давлат рўйxатидан ўтган оилавий корxоналар сони 2018 йилнинг 1 июл ҳолатига 444 тани ташкил этиб, улардан 406 таси ёки 91,4 % фаолият юритади. Бу кўрсаткич ўтган йилнинг шу даврига нисбатан олганда давлат рўйхатидан ўтганларнинг ҳамда фаолият кўрсатаётганларнинг умумий сони ўртача 25,8 % га ошганлигини таъкидлаш лозим.\nФаолият кўрсатаётган оилавий корxоналарнинг Иқтисодий фаолият турлари кесимида қаралганда оилавий корxоналарнинг 39,9 % ёки 162 таси саноат, 27,8 % ёки 113 таси яшаш ва овқатланиш xизматлари, 16,3 % ёки 66 таси қишлоқ, ўрмон ва балиқ xўжалиги, 8,9 % ёки 36 таси савдо, 1,0 % ёки 4 таси қурилиш, 0,7 % ёки 3 таси аxборот ва алоқа ҳамда 5,4 % ёки 22 таси бошқа фаолият турлари ҳиссасига тўғри келмоқда.\nюритиш бўлими бошлиғи Ж.Йўлдошев\n2018 йил январь-май ойларида Жиззах вилоятининг саноат ишлаб чиқариш ҳажми


Фақр ва фуқаролар фазли ҳақида\n05:00 / 03.03.2017 1929 pdf Ўқиш режими + -\n«Биз Набий алайҳиссалом билан бирга олти киши бор эдик. Бас, мушриклар Набий алайҳиссаломга «Анавуларни олдингдан қувиб юбор. Бизга қарши журъат қилмасинлар» дейишди. Ўшанда мен, Ибн Масъуд, Ҳузайлдан бир киши, Билол ва яна исмларини унутиб қўйганим икки киши бор эдик. Расулуллоҳ соллаллоҳу алайҳи васалламнинг қалбларига Аллоҳ истаган нарса воқеъ бўлди. У зот ўзларига ўзлари бир нарса дедилар. Шунда Аллоҳ азза ва жалла: Эртаю кеч Роббиларига Унинг юзини ирода қилиб дуо этаётганларни ҳайдама! Уларнинг ҳисобидан сенинг зиммангда ҳеч нарса йўқ. Сенинг ҳисобингдан уларнинг зиммасида ҳеч нарса йўқ. Уларни ҳайдаб, золимлардан бўлиб қолма»ни нозил қилди».\nМуслим ривоят қилган\nШарҳ: Жоҳилият қонуни одамларнинг молу мулки, бойлигига қараб ҳукм чиқаради. Бой-зодагонлар камбағаллар билан муомалада бўлиш ёхуд бирга ўтириш у ёқда турсин, мискин бечоралар кирган динга киришни ҳам истамайдилар. Ҳатто камбағаллар билан мулоқот қилган Пайғамбарлар билан гаплашишни, бирга ўтириб-туришни ўзларига раво кўрмайдилар. Ҳамма нарсани пул-мол билан ўлчайдиган бўлиб қолган одамлар учун мол-дунёси йўқ камбағал одам ўрнида кўрилмайди.\nАммо Исломда инсон Аллоҳга бўлган иймони ва ихлосига қараб баҳоланади.\n«Эртаю кеч Роббиларига Унинг юзини ирода қилиб дуо этаётганлар» ижтимоий ҳолатлари қандай бўлишидан қатъи назар, ҳатто дунёдаги энг фақир-камбағал одам бўлсалар ҳам, олиймақом инсон ҳисобланадилар. Шунинг учун ҳам Пайғамбар соллаллоҳу алайҳи васаллам бойларнинг гапига кириб, уларни ўз ҳузурларидан ҳайдашга ҳақлари йўқ. Уларнинг камбағалликлари Пайғамбар соллаллоҳу алайҳи васалламнинг зиммаларига қўшимча вазифа юкламайди. Камбағалликлари–ўзларига. Уларнинг ризқини Аллоҳ беради. Шунингдек, улар Пайғамбар соллаллоҳу алайҳи васалламнинг ризқларидан масъул эмаслар. У кишига ҳам ризқни Аллоҳ беради. Ёки Пайғамбар соллаллоҳу алайҳи васаллам улар билан ўтирсалар, камбағал, уларни ҳузурларидан ҳайдаб, бойларга юз бурсалар, бой бўлиб қолмайдилар. Шу боисдан Аллоҳ таоло у кишига бу ояти каримада:\n«Уларнинг ҳисобидан сенинг зиммангда ҳеч нарса йўқ. Сенинг ҳисобингдан уларнинг зиммасида ҳеч нарса йўқ», демоқда.\nШундай экан, камбағал бўлсалар-да, қалблари иймону ихлосга бой кишиларни ҳузурларидан ҳайдаш Пайғамбар соллаллоҳу алайҳи васалламга зинҳор-базинҳор тўғри келмайди. Аллоҳ таоло у кишига хитоб қилиб:\n«Уларни ҳайдаб, золимлардан бўлиб қолма», демоқда.\nКишиларнинг бой ёки камбағалликлари уларнинг инсоний қадрларини ўлчаш, динга муносабатларини аниқлаш ёки Пайғамбар билан бирга ўтиришга ҳақли эканликларини белгилаш учун эмас, балки бу ҳолнинг бошқа ҳикмати бор.\nАбдуллоҳ ибн Муғаффал розияллоҳу анҳудан ривоят қилинади:\n«Бир киши Набий алайҳиссаломнинг ҳузурларига келиб:\n«Эй Аллоҳни расули Аллоҳга қасамки, мен сизни яхши кўраман!» деди.\n«Нима деяётганингга назар сол», дедилар.\n«Аллоҳга қасамки, мен сизни яхши кўраман!» деди.\nУ яна уч марта:\n«Агар мени яхши кўрадиган бўлсанг, фақирликка тўқим тайёрлайвер. Албатта, менга муҳаббат қилган киши учун фақирлик интиҳосига шошилган селдан ҳам кўра тезроқдир», дедилар».\nШарҳ: Расулуллоҳ соллаллоҳу алайҳи васалламга муҳаббат қўйган киши молу дунё илинжида муҳаббат қўймайди. У зотга муҳаббат қўйишдан асосий мақсад ер юзида иймон ва адолат ҳукм суриши учун фидокор бўлишдир. Шунинг учун бу йўлга кирган одам одатда бундоқ йўлни ихтиёр қилганлар тақдим этадиган фидокорликлардан кўпроқ нарсани тақдим этишга тайёр турмоғи лозим. Ана ўша фидокорликларнинг бошида молу дунёни фидо қилиш ҳам туради. Шунинг учун Расулуллоҳ соллаллоҳу алайҳи васалламга муҳаббат қўйиб у зотнинг ҳамкори бўлмоқни истаган одам фақирликка томон ҳаракат қилмаса ҳам фақирликка чидашга тайёр турмоғи лозим. Буни асрлар оша собит бўлган тажрибалардан билиб олса ҳам бўлади.\n«Роббим менга Макканинг Батҳосини олтин қилиб беришни таклиф қилди. Мен «Эй Роббим! Лекин бир кун тўйиб, бир кун оч бўлганим яхши, деб уч ёки шунга ўхшаш айтилар ва давомида, «Оч қолсам Сенга тазарруъ қилиб, Сени зикр қилурман. Тўйган чоғимида Сенга шукр қилиб, ҳамд айтурман» дедим», дедилар».\nШарҳ: Агар Пайғамбар алайҳиссаломнинг тоғ-тоғ олтинлари бўлса, душманлар у кишига одамларни молу дунёси ила ўзига қаратиб олмоқда деган тўҳмат қилишлари мумкин эди. Шу билан бирга даъват соҳиби молу дунёга ўралашиб қолиши хавфи ҳам бор. Энг муҳими, кишиларга ўрнак бўлиш учун Пайғамбар алайҳиссалом ўзларига ихтиёр қилган ҳолат энг муносиб эди.\n«Менинг наздимдаги энг ҳавас қиларлик дўстларим аҳли аёли оз, намоздан насибаси кўп, Роббисининг ибодатини гўзал қилган, У зотга сирда итоат қилган, одамлар ичида таниқли бўлмаган, унга бармоқлар ила ишора қилинмайдиган, ризқи учма уч бўлган, ўшанга сабр қилганлардир», дедилар ва қўлларини узиб туриб (ўлимга ишора қилиб) «ўлими тез келган, ортидан йиғлайдигани оз бўлган ва мероси оз бўлганлардир», дедилар».\nУшбу учтани Термизий ривоят қилган\nШарҳ: Бу ҳадиси шарифда молу дунёга ҳирс қўймай ибодатда бардавом, сабрли бўлишга даъват бор.\n«Бир киши Пайғамбар соллаллоҳу алайҳи васалламнинг олдиларидан ўтди. Бас У зот ўз ҳузурларида ўтирган бир кишига:\n«Мана бу ҳақида нима дейсан?» дедилар.\n«Бу одамларнинг шарафлиларидан бир киши. Аллоҳга қасамки. Агар совчи қўйса, қиз беришга, шафоатчилик сўраса, шафоат беришга ва сўзласа, тинглашга арзийдиган одам», деди.\nУ зот жим қолдилар. Кейин бошқа бир киши ўтди. Шунда Расулуллоҳ соллаллоҳу алайҳи васаллам:\n«Эй Аллоҳни расули бу фақир мусулмонлардан бир киши. Агар совчи қўйса, қиз бермасликка, шафоатчилик сўраса, шафоат бермасликка ва гапирса, тингламасликка арзийди», деди.\n«Бу, ҳалигига ўхшаганларнинг ер юзи тўласидан ҳам яхшироқдир», дедилар».\nШарҳ: Пайғамбаримиз соллаллоҳу алайҳи васалламнинг олдиларидан биринчи ўтган киши фақат бойлиги билан танилган одам эди. Иккинчи бўлиб ўтган киши, Жуъайл ибн Суроқа розияллоҳу анҳу камбағаллиги ва тақвоси билан машҳур киши эдилар.\nПайғамбаримиз соллаллоҳу алайҳи васаллам билан бирга ўтирган киши У зотниннг саволларига бойлик асосида қараб жавоб берди.\nҲа, одамларнинг қадр-қийматини ўлчаш уларнинг ўзларига қўйиб қўйилса, қадр-қийматни айнан молу-мулкка қараб ўлчашлари турган гап. Чунки, инсон табиати, илоҳий таълимотларсиз мазкур ҳолга тушиб қолиши ҳам турган гап.\nИсломда инсоннинг қадри молу-мулкига қараб эмас, молу-мулкнинг қадри унга молик бўлган инсонга қараб белгиланади. Агар молу-мулк тақводор киши қўлида бўлса яхши молу-мулк бўлади. Аммо молу-мулк фосиқ ва фожир киши қўлида бўлса ёмон молу-мулк бўлади.\nТақводор, аҳли солиҳ одам молу-дунёси бўлса ҳам, бўлмаса ҳам яхшидир. Фосиқ ва фожир одам эса ҳар икки ҳолда ҳам ёмондир.\nМирдос ал-Асламий розияллоҳу анҳудан ривоят қилинади:\n«Солиҳлар бирма бир кетадилар. Арпа ёки хурмонинг қипиғи қолганидек қипиқлар қоладилар. Аллоҳ уларга қараб ҳам қўймайди», дедилар».\nИккисини Бухорий ривоят қилган\nШарҳ: Бу аччиқ ҳақиқатни ҳамма билмоғи лозим.\nАбдуллоҳ ибн Амр розияллоҳу анҳуга:\n«Биз фақир муҳожирлардан эмасмизми?» дейилди.\n«Олдига кирадиган хотининг борми?» деди.\n«Яшаб турган масканнинг борми?» деди.\n«Сен бойлардансан», деди.\n«Менинг ходимим ҳам бор», деди.\n«Ундоқ бўлса, сен подшоҳлардан экансан», деди».\nШарҳ: Албатта, мазкур нарсаларга қаноат қилиб яшаган одам катта бахтга эга бўлади.\n«Эй Аллоҳим! Оли Муҳаммадни қут ила ризқлантир», дедилар».\nБухорий, Термизий ва Муслим ривоят қилган\n«Эй Аллоҳим! Оли Муҳаммаднинг ризқини қут қилгин», дейилган.\nШарҳ: Қут учма уч етиб турадиган ризқ.\nТермизий ва Муслим қилган ривоятда:\n«Ким мусулмон бўлиб ризқи учма уч бўлса ва Аллоҳ унга қаноат берса, батаҳқиқ, нажот топибди», дейилган.\n«Исломга ҳидоят қилиниб маъишати учма уч бўлиб қаноат қилган одамга яхшилик бўлсин», дейилган.\nШарҳ: Бу ҳадиси шарифга ўхшаш ҳадисларнинг айтилишига ўзига хос сабаб ва ўзига хос ҳолат ва мақсадлар бор. Уларнинг ҳаммасини жамлаб умумий маънони англаб олиш ўта фойдали бўлади.\n«Ансорийлардан бир қанча одамлар Расулуллоҳ соллаллоҳу алайҳи васалламдан (мол) сўрадилар. Бас, У зот уларга бердилар. Сўнгра яна сўрадилар. Яна бердилар. Ҳаттоки, ҳузурларидаги нарса қолмади. Шунда У зот:\n«Ҳузуримда не яхшилик бўлса, сизларга бермай олиб қолмасман. Ким иффат талаб бўлса, Аллоҳ уни иффатли қилур. Ким беҳожатлик талаб қилса, Аллоҳ уни беҳожат қилур. Ким сабр талаб қилса, Аллоҳ уни сабрли қилур. Ҳеч кимга сабрдан кўра яхшироқ ва кенгроқ ато берилмаган», дедилар».\nИкки Шайх ва Термизининг ривоятида:\n«Ким мусулмон бўлиб, етарлича ризқлантирилса ва Аллоҳ уни Ўзи берган нарсага қаноатлантирса, батаҳқиқ нажот топган бўлур», дейилган.\n«Эй бор Худоё, Оли Муҳаммаднинг ризқини қути лаа ямут қилгин», дейилган.\nЯна бир ривоятда эса:\n«Бойлик ориз(мол)нинг кўплигида эмас, лекин бойлик нафснинг беҳожатлигидадир», дейилган.\nДемак, бу маъноларнинг айтилишига маълум бир ҳодиса сабаб бўлган.\nУшбу ривоятларнинг барчасида мусулмон инсон ўзига берилган ризқ қанча бўлса, ўшанга чидаб, қаноат ҳосил қилиб юриши яхши эканлиги тарғиб қилинган. Мусулмон инсон турмушни яхши таъмин қилиш учун имкониятидаги барча ҳалол воситаларни ишга солиб, ҳаракат қилаверади. Аммо, ризқ бериш Аллоҳдан эканини ҳеч қачон унутмайди. Шунинг учун ўзига берилган ризқ-насиба Аллоҳнинг иродаси ила бўлган, деб билади. Оз бўлса норози бўлмайди, кўп бўлса ховлиқиб кетмайди. Чунки, Аллоҳнинг иродасига қарши чиқиш мусулмон одам учун тўғри эмас.\nМазкур ривоятлардан мусулмон инсон ўзига берилган ва берилмаган ризққа нисбатан қандоқ тутмоқлиги лозимлиги ҳақида бир неча кўрсатмалар бермоқда:\nЎзи учун бировнинг молидан умидвор бўлишни ор деб, билиш. Ким ўзини иффатли тутишга уринса Аллоҳ таоло уни иффатли қилиб қўйиши турган гап.\n2-Ўзида бировнинг сариқ чақасига ҳам эҳтиёжи йўқлигини изҳор қилиш.\nБундай одамни Аллоҳ таоло кўзини тўқ қилиб қўяса, ундан ҳеч бир очкўзлик содир бўлмас экан.\n3-Кам бўлса ҳам ўзига берилган ризққа сабр қилиш.\nСабр Аллоҳ таоло томонидан бандага инъом этилган энг катта ва кенг ато ҳисобланади. Сабрли киши ризқнинг озига ҳам, йўқчиликка ҳам чидаб ўзини хор қилмай, бошини тик тутиб кун кўради. Сабр неъматидан бебаҳра банда эса дунёнинг ярмига эга бўлса ҳам, тийиннинг устида умбалоқ ошиб ўзини хор қилади, очкўзлигини билдириб қўяди.\n4-Мусулмон одам унга Аллоҳ томонидан берилган етарли ризққа сабр қилиб қаноатли бўлиб ўтса, дунёдаги энг катта нажотга эришган шахс бўлар экан.\n5-Пайғамбар алайҳиссалом ўз оли байтларига ўлмагудек миқдорда қут беришнигина сўраган эканлар.\n6-Ҳақиқий бойлик молу-дунёнинг кўплигида эмас, нафснинг тўқлигидадир.\nУшбу таълимотларни ҳар бир мусулмон яхшилаб ўрганиб, ўзига сингдириб олиши ва ҳаётга татбиқ қилиши лозим. Ана шундагина орамизда беш танга пул куйига тушиб одам ўлдирадиганлар, ўғрилик, порахўрлик, рибохўрлик қиладиганлар, фирибгарлик, алдамчилик, ёлғончилик ва бошқа разолатларни қиладиганлар қолмайди.\n«Жаннатга қараб, унинг кўп аҳли фақирлар эканини кўрдим. Дўзахга қараб, унинг кўп аҳли аёллар эканини кўрдим», дедилар».\nИкки шайх ва Термизий ривоят қилган\nШарҳ: Бу маънодаги ҳадиси шарифлар олдин ҳам ўтган.\n«Жаннатнинг эшиги олдида турдим. Қарасам, унга кираётганларнинг кўпи мискинлар экан. Қарасам, каттазанглар ҳибс қилинибдилар. Фақатгина дўзах аҳлини дўзахга киришларига амр қилинибди. Дўзахнинг эшиги олдида турдим. Қарасам, унга кираётганларнинг кўпи аёллар экан», дедилар».\nИкки шайх ривоят қилган\n«Мусулмонларнинг фақирлари бойларидан ярим кун аввал жаннатга киради. У эса беш юз йилга тенгдир», дедилар».\n«Эй Аллоҳим! Мени мискин ҳолда яшатгин, мискин ҳолда ўлдиргин ва қиёмат куни мискинлар жамоати ила тирилтиргин», дедилар.\n«Нима учун, эй Аллоҳни расули» деди.\n«Чунки улар жаннатга бойларидан қирқ йил олдин кирадилар. Эй Оиша! Мискинни ҳеч бўлмаса яримта хурмосиз қайтармагин. Эй Оиша! Мискинларга муҳаббат қилгин ва уларга яқин бўлгин. Анашунда Аллоҳ қиёмат куни яқинлаштиради», дедилар».\nШарҳ: Бу ривоятларда Аллоҳнинг розилигини топган тақводор мискинлар кўзда тутилган. Уларнинг кўнгиллари синиқ бўлади. Улар Аллоҳ таолога қурбат ҳосил қилган бўладилар. Бу ва бунга ўхшаш ҳадиси шарифларда фақир фуқаро ва мискинларга таскин ва уларни сабр қаноат қилишга даъват бор.\n«Эй Оиша! Агар менга етишмоқни истасанг, дунёдан сенга йўловчининг зоди роҳиласи кифоя қиладиган бўлсин. Бойлар билан мажлис қуриб ўтиришдан сақлан. Ямоқ солмагунча кийимингни ташлама», дедилар».\nУшбу учовини Термизий ривоят қилган\nШарҳ: Мулоҳаза қиладиган бўлсак, ушбу сарлавҳа остида келган ҳадиси шарифларда фақир ва мискинларга ваъда қилинаётган мартабалар уларнинг айнан фақир мискин бўлганлари учун эмас, балки фақир мискинликка сабр қилиб, тақводор бўлиб ва амали солиҳларни қилиб юрганлари учундир. Албатта, мискин фақирлик уларга кўпгина кўнгли синиқлик ва машаққатлар келишига сабаб бўлган. Бу ҳадиси шарифлардаги маънолар эса уларни сабрга, қаноатга ва ибодатга чорлайди. Шу билан бирга уларнинг кўнгилларини кўтаради. Албатта, бунда қасддан фақир бўлишга уриниш лозимдир деган маъно келиб чиқмайди. Зотан Исломий таомулга кўра шукр қилувчи бой сабр қилувчи мискиндан афзалдир.\n05:00 / 03.03.2017 1945\n05:00 / 03.03.2017 3726\nРизқ талаб қилиш масаласига келсак, унга биринчи чақирилган ва унинг учун тадбири кўрилган киши Одам алайҳиссаломдир, чунки аввал у жаннатга киритилганида, давоми...\n3084 13:53 / 21.10.2017\nСўзлаётган пайтда ортиқча ҳаракатлар қилмаслик лозим.Бунга кўз, қош, қўл ва бошқа аъзоларнинг ҳаракати ҳам киради. Суҳбатлашаётганда, суҳбатдошини туртиб, давоми...\n3225 19:20 / 20.06.2018\nАмаллар ниятларга боғлиқдир\nАмаллар ниятларга боғлиқдир . Абу Ҳурайра розияллоҳу анҳудан ривоят қилинади.Расулуллоҳ соллаллоҳу алайҳи васаллам .Илм талаб қилиш ҳар бир мусулмонга давоми...\n2260 05:00 / 06.03.2017\nАллоҳ йўлидаги биродарига таом берган киши\nАли ибн Толиб розияллоҳу анҳу айтади .Бир неча биродарларимни тўплаб, бир ёки икки соъ таом беришим мен учун бозорингизга бориб, бир қул озод қилишимдан давоми...\n1769 05:00 / 03.03.2017\n67636 11:56 / 10.10.2018


28 ноябр 2020, Тошкент вақти: 07:18\n2018 йилда ҳайит намози ўқилаётган пайт.\nЎзбекистонда Рамазон ҳайити 5 июнь куни нишонланади. Бу борадаги қарорни президент Шавкат Мирзиёев 30 май куни имзолади.\n“Ўзбекистон мусулмонлари идорасининг 2019 йилда Рамазон ҳайитининг биринчи куни 5 июнь — чоршанба кунига тўғри келиши ҳақида қабул қилган қарорини инобатга олиб, мамлакатимизда 2019 йил 5 июнь Рамазон ҳайити байрами сифатида кенг нишонлансин”, - дейилади қарорда.\nАввалроқ Рамазон ҳайити муносабати билан Ўзбекистонда 1 июнь- шанба дам олиш куни 6 июнь - пайшанба кунига кўчирилади.\nШундан келиб чиққан ҳолда, ўзбекистонликлар Рамазон ҳайитида кетма-кет икки кун дам оладилар.


Тушда хожатхона кўрса нима бўлади. ko'rsa nima bo'ladi - Tush tabiri kitobi\nUztext.com » Tush tabiri » Тушда хожатхона кўрса нима бўлади.\nТушда хожатхона кўрса нима бўлади. текст\nТушда хожатхона кўрса нима бўлади-хожатхона – модиий фойдани англатади, яъна тухмат, моддий гуллаб яшнашга ва ғийбатни билдиради. Бундай тушни тўғри таъбир қилиш учун, аввал тушни яхшилаб эслаш керак бўлади.\n26-06-2021, 00:03 25


Йўл четларида уйда тайёрланган айрон, гўжа каби ичимликларни сотиш мумкинми? — Sof.uz\n3.06 15:37 516 Иқтисод\nБугун, 3 июнь куни АОКА ҳузуридаги штабда Санитария-эпидемиология назорати давлат инспекцияси бош инспектори Нурмат Отабеков иштирокида брифинг ўтказилди. Унда муҳим савол ва мурожаатлар юзасидан маълумотлар тақдим этилди:\nЖавоб: Йўқ, мумкин эмас. Рухсат этилмаган катта йўл ёқалари, нотурғун жойларда барча турдаги маҳсулотларни, жумладан уй шароитида тайёрланган салқин ичимликлар, бочкалардаги морслар, фрезерда қуйиб бериладиган музқаймоқлар қатъиян ман этилади.\nСавол: Карантиндан чиққан фуқаро билан қўл бериб кўришиш мумкинми?\nЖавоб: Нафақат карантин зонадан келган, балки бошқа инсонлар билан ҳам қўл бериб, қучоқлашиб, бош уриштириб ва ўпишиб кўришиш мумкин эмас!\nСавол: Карантинга олинган уй зина тутқичлари ва лифт ичи ҳар неча кунда дезинфекция қилиниши керак?\nЖавоб: Кўп қаватли уйларда подезд, зинапоя, тамбур, лифт, кириш жойи, чиқинди ташлаш жойларида жорий ва якуний дезинфекция ишлари амалга оширилади.\nсавдо карантин салқин ичимлик\n11.07 15:24 108 Ўзбекистон\n11.07 15:15 43 Ўзбекистон\n11.07 15:04 294 Ўзбекистон\n11.07 14:51 1038 Ўзбекистон


Бўëқчига айланган қочқинлар\n14 апрел 2021, Тошкент вақти: 21:51\nАйдаҳо маҳаллий газетасида босилган мақолага "Ўзбекистонлик уч қочқин шаҳарчани бўяшни истамоқда" деб сарлавҳа қўйилган.\nАмерика маҳаллий нашрларидан бири 2005 йил Андижон воқеаларидан сўнг Айдаҳо штатидан қўним топган қочқинларнинг Бойз шаҳарчасидаги уйларни бўяшга қарор қилгани ҳақда ëзди.\n2005 йилда Андижонда ўқ ëмғирларидан қочиб¸ хориждан бошпана олганларнинг бугунги ҳаëти қандай? Улар Ғарб ҳаëтига кўникиб¸ ўзидан тинчиб кетишдими?\nБу саволга жавоб излаган Айдаҳодаги маҳаллий нашр учта ўзбек қочқини бўëқчилик ширкати очиб¸ иқтисодий муваффақиятга эришганини ëзади. Аввалига ижтимоий ëрдам олиб кун кўраëтган уч нафар андижонлик қочқин - 32 яшар Икром¸ 27 яшар Насибуллоҳ ва Қудратбеклар Айдаҳо штатидаги уйларнинг ичи-ташини бўяб¸ америкалик мижозлар кўнглини топишган.\nИкром: Шу ерда болалар билан бўëқчилик компаниясини очган эдик. Чунки биз Ўзбекистонда юрганда устачилик билан катта бўлганмизда. “Ўзимизнинг касбимизни қилсак” деб болалар билан маслаҳатлашиб¸ шу ишга қўл урдик Андижон воқеасидан кейин.\nОзодлик: Америкага кўникиш қанақа бўлди? Қийналмадингизларми?\nИкром: Энди она юрт барибир она юртда. Мисол учун бу ерда ҳам ўзига яраша ëмон одамлари бор. Унақа одамларни Ўзбекистондан кўра кам¸ дея олмайман. Биз одамларнинг уйида ишлаймиз. Одамлар билан кўп мулоқотда бўлганлигимиз учун яхши биламиз. Мана келганимизга тўрт йил бўлган бўлса¸ Худога шукур Американинг оқ-қорасини ажратдик. Ўзбекистонда камчилик бўлганидай¸ бу ерда ҳам камчиликлар бор.\nОзодлик: Қанақа камчиликлар бор?\nИкром: Масалан¸ бизнес очиш¸ документ ишлари осон. Ишингизни кўрсатиб¸ юриб кетса¸ юриб кетадиган жой. Лекин бир ўтирсангиз¸ шунақа ўтирасизки¸ ўзингизни ўнглаб олиш жуда қийин бўлади. Қўшнингиз қўшнисини танимайди. Ўзбекларда¸ масалан¸ қўни-қўшниларга нисбатан ҳам меҳр-муҳаббат борда. Америкада бунақа нарса йўқ.\nБиз оғир нарса кўтариб кетаëтган қарияга ëрдам берамиз¸ автобусда ўрнимиздан туриб қарияларга жой берамиз. Бу ерда унақа нарса йўқ. Шу томонлари ëқмайди. Камчиликлари шу деб биламан. Одамнинг бир-бирига меҳри йўқ. Сиз “ëрдам бераман” деб борсангиз¸ “менга яхшилик қилишга келди бу” деб ўйламайди булар. “Мени бу нарсага ярамайди деб келди. Менинг куч-қувватим бор. Мен бу ишга ярайман” деган мақсадда қарайди. Лекин аслида сиз ëрдам беришга борган бўласиз. Ўзбекларда бир-бирига ëрдам бериш¸ бир-бирига меҳр-муҳаббат бор. Биз ëшликдан шунинг ичида катта бўлганмизда.\nОзодлик: Мана ўзбеклар Америка элчихонасининг олдида навбатда туришади. Кўпчилик грин карта ютса¸ бахтиëрликдан ўзини йўқотиб қўйишгача боради. Бу масалада сиз нима деб ўйлайсиз?\nИкром: Америкага келгунча мен ҳам шунақа фикрда эдим. Умуман Америка деганда тушунчам бошқача эди. Ҳозирги гапириб ўтган нарсаларим ҳақида менда маълумот йўқ эди. Чунки Американи фақат телевизорда кўрганмиз. Ичига кирмагунча¸ ташқаридан Америка бошқача диëр бўлиб кўринар экан. Ичига кириб камчиликларини¸ одамларнинг бир-бирига меҳр-муҳаббати йўқлигини кўрганингиздан кейин фикр ўзгарар экан.\nОзодлик: Бир кун туз ичган жойингга қирқ кун салом бер дейди. Яхши томонларини ҳам гапиринг.\nИкром: Яхши томонлари ҳақида гапирадиган бўлсак¸ келган пайтимизда бу ерда бизнинг ҳеч кимимиз бўлмаган. Худога шукур¸ Америка ҳукумати мана шу ерга олиб келиб¸ қабул қилди. Қирғизистонда¸ Руминияда ўзига яраша қийинчиликларни кўрдик. Бизга қарагани учун уларга катта раҳмат.\nАмерикада қочоқларни қабул қиладиган ташкилотлар бор экан. Шулар бизга уй берди¸ қанчадир пул берди¸ озиқ-овқатга дастмоя берди. Бошида келганимизда яхши қарашди. Ўзга юрт барибир ўзга юртда. Ўзингизга қолиб кетса¸ қийналасиз. Мусофирга шу ерда туғилиб ўсган одам ëрдам берса¸ бундан яхшиси йўқда.\nОзодлик: Озгина ўзларингизни тиклаб олдингизларми? Мана бўëқчилик ширкати очибсизлар.\nИкром: Моддий томондан гапирадиган бўлсак¸ ўзимизни анча тиклаб олдик. Тўрт йил ҳам кичкина муддат эмас. Худога шукур бугунги кунимиздан нолимаймиз. Ўзимизга яраша уйларимиз бор¸ машинамиз бор. Яшаш шароити учун нима керак бўлса¸ бор. Ўзимиздан ортттирганимиз билан мана ота-онамизга¸ ака-укамизга¸ қариндош-уруғларга қўлимиздан келганча ëрдам бераяпмиз.\nОзодлик: Уларга айтадиган гапигниз борми?\nИкром: Рамазон муборак бўлсин. Худо бу ойни хайрли қилсин. Ҳамма ўйлаган ниятига етсин.


“Ўзйўлинспекция” аралашуви билан Ғаллаоролдаги ички йўллар яхшиланмоқда\n2020 йил декабр ойида Жиззах вилояти Ғаллаорол туманидаги “Қашқабулоқ” МФЙда яшовчи аҳоли томонидан “Ўзйўлинспекция” бошлиғи номига мурожаат келиб тушган эди. Унда фуқаролар томонидан ўзлари яшаётган маҳалла ҳудудидан ўтувчи, умумфойдаланувдаги 4Н 1242 б автомобиль йўлининг 0-5 км оралиғи ҳамда “Обуз” ва “Янги Обуз” қишлоқлари оралиғидаги 2,5 км ички хўжалик йўлини жорий таъмирлаш сўралганди.\nМурожаат – “Ўзйўлинспекция” Давлат инспектори Э.Эгамов, туман йўл бўлими мутасаддилари ҳамда “Обуз” қишлоғи оқсоқоли билан биргаликда, жойига чиқиб ўрганилганда, дарҳақиқат умумфойдаланувдаги 4Н 1242 б “Қашқабулоқ қишлоғига” автомобиль йўлининг 0-5 км оралиғидаги йўл қопламаси яроқсиз, тилга олинган 2,5 км узунликдаги ички хўжалик йўлида эса – 28-сонли мактабга қатновчи ўқувчилар тупроқ йўлдан қатнашга қийналаётганлиги аниқланди.\nКўрилган қонуний чора-тадбирлардан сўнг, умумий фойдаланувдаги автомобиль йўлининг 0-5 км оралиғидаги яроқсиз ҳолга келиб қолган қопламада картасимон усулда жорий таъмирлаш ишлари бажарилди.\nБундан ташқари, “Жиззах минтақавий йўлларга буюртмачи хизмати” ДУК буюртмачилигида, маҳаллий бюджет маблағлари ҳисобидан 2021 йил июнь ойида – узунлиги 1,0 км, эни 4,5 метр ҳамда 20 см қалинликдаги қум-шағал аралашмасидан асос қуриш ишлари бажарилди. Бугунги кунда таъмирнинг қолган қисми учун лойиҳа-смета ҳужжатлари тайёрланмоқда.\nИнспекция Ахборот хизмати 2021 йил 21 июнь


1. Бир йилгача стажда «декрет пули» миқдори – 75% этиб белгиланганлиги айтиб ўтилди. Бунга кўра, қуйидаги маълумотлар тингланди:\nПрезидентнинг 27.12.2016 йилдаги ПҚ–2699-сон қарорига ишланган даврга боғлиқ ҳолда ҳомиладорлик ва туғиш бўйича нафақалар миқдорига тааллуқли ўзгартиришлар киритилди. Тузатишлар Президентнинг 4.04.2018 йилдаги ПФ–5398-сон Фармони билан киритилган ва 5.04.2018 йилда кучга кирди.\n6 ойгача – ўртача ойлик иш ҳақининг 50%и;\n6 дан 12 ойгача – 75%и;\n12 ойдан ортиқ – 100%и.\nЭнди эса 6 ойгача бўлган иш стажида нафақаларни тўлаш тартиби бекор қилинди ва ишга қабул қилинган кундан бошлаб 12 ойдан кам иш стажи бўлганда нафақанинг ягона миқдори белгиланди – 75% (қуйидаги жадвалга қаранг). Яъни, агар аёл, олайлик, атиги 5 ой ишлаб «декрет таътили»га чиққан бўлса, унинг нафақаси миқдори илгаригидек 50% эмас, балки 75%ни ташкил этади.\n2018 йилнинг 5 апрелига қадар\n2018 йилнинг 5 апрелидан бошлаб\nАмалда ишланган давр\nҲомиладорлик ва туғиш бўйича нафақа миқдори\n(ўртача ойлик иш ҳақининг)\nТаҳририятдан: қонунчиликнинг мазкур нормасини амалда рўёбга чиқаришда амалиётда муаммолар келиб чиқади. Уларнинг баъзилари билан – бу ерда ва бу ерда батафсил танишиш мумкин.\n2. Ижтимоий дорихоналарни ташкил этиш механизми тасдиқланганлиги тўғрисида маълумот бериб ўтилди. Бунга кўра:\nВазирлар Маҳкамасининг 3.05.2018 йилдаги 334-сон қарори билан Ижтимоий дорихона фаолиятини ташкил этиш тартиби тўғрисидаги низом тасдиқланди.\nЭслатиб ўтамиз, аввал мазкур ҳужжат лойиҳаси шарҳини эълон қилган эдик. Масаланинг тарихи ва мазмуни билан ҳавола орқали ўтиб танишишингиз мумкин.\nЛойиҳа билан солиштирганда ижтимоий дорихона жойлашиш жойини белгилаш тартиби ўзгармаган. Фақат қишлоқ жойларда тавсия этиладиган хизмат кўрсатиш радиуси қисқартирилган. У 5–10 км ни ташкил этган (лойиҳада – 10–15 км). Шаҳарларда бу кўрсаткич 2–3 км ни ташкил этади.\nИжтимоий дорихоналар ишига қўйиладиган асосий талабларга тузатиш киритилган. Хусусан, ижтимоий дорихонанинг қуйидаги мажбуриятлари қайд этилган:\nа) Ижтимоий аҳамиятга эга дори воситалари ва тиббий буюмлар рўйхатига киритилган номланишларнинг 2 ойлик захирасига эга бўлиш ҳамда уларни чекланган нархлардан ошмайдиган нархларда бериш;\nб) айрим тоифадаги шахсларни дори воситалари билан имтиёзли асосда таъминлаш (масалан, амбулатор даволашда);\nв) қолган («а» ва «б» бандларда кўрсатилмаган) позициялар бўйича давлат-хусусий шериклик шартларига мувофиқ чекланган савдо устамаларини қўллаш (бу ерга қаранг).\nИжтимоий дорихонани ташкил этиш учун номзод – хусусий шерикни танлаш мезонлари ўзгармади. Номзод танловда иштирок этиш учун Соғлиқни сақлаш вазирлигининг расмий сайтига ўз аризасини жойлаштириши лозим. У вазирликнинг махсус комиссияси томонидан 10 иш кунидан ортиқ бўлмаган муддатда кўриб чиқилади. Номзод йиғилишда қатнашиш ҳуқуқига эга. Қабул қилинган қарор тўғрисида уни 3 кун (лойиҳа бўйича – 5 иш куни) ичида хабардор қиладилар.\nШунингдек Давлат-хусусий шериклик тўғрисида намунавий шартнома тасдиқланди. У танловдан ўтган номзод (хусусий шерик) билан Соғлиқни сақлаш вазирлиги (давлат томонидан шерик) ўртасида тузилади.\nҲужжат Қонун ҳужжатлари маълумотлари миллий базасида эълон қилинган ва 4.05.2018 йилдан кучга кирди.\nҚатнашчилар: Уразматов Ш.М., Медзведцкая Э.И., Халмухамедова С.К., Сагдуллаева С.А., Саидов М.Ж., Мўминова Н.Ж., Валиева Л.Б., Назаров А.Р.\nМаърузачи: Файзуллаева М.Р.


Арруабаррена: «Майдоннинг ҳолати сабабли жамоалар асосан иккинчи қаватда ўйнашга мажбур бўлишди»\nОсиё Чемпионлар Лигасининг гуруҳ босқичи 1-туридан ўрин олган «Пахтакор» – «Шабоб Ал-Ахли» жамоалари ўртасидаги ўйиндан сўнг (2:1)меҳмонлар бош мураббийи Родольфо Арруабаррена ўз фикрларини билдириб ўтди.\n«Об-ҳаво сабабли иккала жамоада ҳам қийинчиликлар бўлди. Биринчи бўлимда «Пахтакор» тезкорроқ ҳаракат қилди ва гол урди. Иккинчи бўлимда ҳисобни тенглаштирдик. Аммо рақиб тезда жавоб қайтарди. Баҳс сўнгигача курашдик. Майдоннинг ҳолати туфайли иккала жамоа ҳам асосан иккинчи қаватда ўйнашга мажбур бўлди.\nОб-ҳавога қараб ўйин фалсафамизни ўзгартирмаймиз. Биз тўп назоратига асосланган футбол ўйнаймиз. Бугунги об-ҳавога «Пахтакор» тайёрроқ экани кўринди. Лекин иккинчи бўлимда етарлича имкониятларга эга бўлдик.\nАзиз Ғаниев яхши ўйнади. Биринчи ўйин эканлигини инобатга олсак, ёмон ҳаракат қилмади», – деб мураббийнинг сўзларини келтиради Tribuna.uz мухбири.


Аутизм: синдромми ёки ўзига хос руҳий ҳолат? — Фарғона шифокори\nМутахассисларнинг сўзларига кўра, синдромнинг илк белгилари 2-3 ёшда намоён бўла бошлайди. Асаб тизимидаги бузилишлар туфайли бола ташқи таъсирларга, атрофидаги воқеаларга мутлақо бефарқ ёки аксинча ўта таъсирчан бўлади. Чақирганда эътибор қаратмайди, бир нуқтага тикилиб қолади, нигоҳи доимо тарқоқ бўлиши ҳам мумкин. Бир хил ҳаракатни ҳеч бир сабабсиз такрорлаш ҳолатлари ҳам учрайди.\n← Тиббий фаолиятни лицензиялаш тўғрисидаги низомга ўзгартиришлар киритилди\nЎзбекистон нотўғри овқатланишдан ўлим ҳолатлари даражаси бўйича «етакчи» бўлди →\n24.04.2018 fsh.uz 580\n19.04.2019 fsh.uz 514\n09.10.2018 fsh.uz 459


hidoyat.uz – “Мовароуннаҳр” нашриётининг сайти - ЗИЁРАТГОҲЛАР ИҚБОЛИ\nСурхон замини миллий маънавиятимиз, маданиятимиз ва динимиз тарихида катта хизматлари билан ном қолдирган азиз сиймолар макони экани ҳақида халқимиз истиқлол шарофати туфайли кенгроқ маълумотга эга бўлмоқда. Ислом оламида машҳур Ҳаким Термизий, Абу Исо Термизий, Сўфи Оллоёр айнан шу воҳада яшаб, дафн этилганлар.\nБундан қирқ йил муқаддам хизмат сафари билан Сурхондарёда бўлган эдим. Деновлик мезбонлар мени Сўфи Оллоёр қабрининг зиёратига хуфёна олиб боришди. Қия ялангликдаги мозорда экан. Атрофи тахминан 3х3 метр ўлчамда, хас-хашак босиб ётган қабр бир метрча баландликдаги нураб ётган пахса билан ўралган, холос. Бирорта ёзув ёки қабртош йўқ. Илгари бўлган, аммо шўролар даврида эҳтимол йўқ қилинган. Китоблари мадрасаларда ўқитилган, улуғ устоз мақомига эришган валий зотнинг қабри шу ерда эканини жуда кам одам биларди. Ўша вақтда адабиёт дарсликларида Сўфи Оллоёрнинг самарқандлик экани, амирнинг қаҳри қаттиқ солиқ йиғувчиси бўлгани ва Сурхондарёда вафот этгани ҳақида қисқа маълумот бериларди.\nБу зиёрат менда оғир таассурот қолдирди. Тошкентга қайтиб, “Ўзбекистон маданияти” газетасида “Сўфи Оллоёрнинг қабри қаерда?” деган мақола эълон қилдирдим. Кейинроқ бу зот қабри ётган жой тартибга келтирилганини эшитдим...\nМустақиллик йиллари Сўфи Оллоёрнинг қабри буткул қайта таъмирланди ва юртимизнинг энг гўзал зиёратгоҳларидан бирига айланди. Мен бу жойнинг суратини кўриб, ҳайратга тушдим. 2005 йилда эса у зот мангу қўним топган масканни обод этиш мақсадида махсус жамғарма ташкил этилди. Бундан кўзланган асосий мақсад жаҳонга машҳур алломанинг қабри устида мақбара, кўркам мажмуа, намозхона, музей, меҳмонхона, ошхона ва бошқа зарурий бинолар барпо этиш эди.\nМустабид тузум даврида мақбара чегара ҳудудида бўлгани боис, Ҳаким Термизий қабрини одамлар келиб зиёрат қилолмасди. Бу ерга кириш учун Ашхобод шаҳрида жойлашган чегара ҳарбий штабдан рухсатнома олиш керак эди! Ўз юртингда, ўз аждодинг қабрини зиёрат этолмасанг алам қиларкан...\nАйни вақтда, қўшни Афғонистондан ҳайит-байрам кунлари минглаб одамлар ҳеч қандай тўсиқсиз, бемалол зиёратга келишарди!\nЭнг даҳшатлиси – зиёратгоҳ яқинида... чўчқахона қурилган! Шўроларнинг динсизликка асосланган сиёсати миллий маданиятимиз, динимиз, урф-одатларимизни шу аҳволда таҳқирларди.\nМустақиллик йиллари Ҳаким Термизий зиёратгоҳи бутунлай бошқача кўринишга эга бўлди.\nҲатто динимиз ривожига, ҳадис илмига катта ҳисса қўшган буюк ватандошимиз Абу Исо Термизий ва термизлик алломаларнинг беназир меросини илмий асосда чуқур ўрганиш ва кенг тарғиб қилишга доир Ўзбекистон Республикаси Президенти Шавкат Мирзиёевнинг “Имом Термизий халқаро илмий-тадқиқот марказини ташкил этиш чора-тадбирлари тўғрисида“ги қарори эълон қилинди. Қарорда, жумладан, қисқа муддат ичида марказ учун бино ва кутубхона қуриш, маънавий меросимизни ўрганишда ахборот-коммуникация технологияларидан, илм-фан ютуқларидан кенг фойдаланиш ҳақида ҳам кўрсатма берилган.\nБу жуда катта хайрли иш бўлиб, миллий ва диний қадриятларимизни эъзозлаш, буюк алломаларимизнинг нодир асарларини ўрганиш ва тарғиб қилиш ишларини янги поғонага кўтариш, ўсиб келаётган ёш авлод қалбига Ватанга муҳаббат, қадриятларимизга ҳурмат, инсонпарварлик, меҳнатсеварлик руҳини сингдиришга хизмат қилади. Марказни барпо этишда ўз хайр-эҳсонлари билан иштирок этадиган ҳомийлар учун енгиллик бериш ҳам кўзда тутилган.\nБундай улуғ ишларни амалга ошираётган юртимиз раҳбариятига, халқимизга, улуғ аждодларимиз номини ва бизга қолдирган меросини дунёга танитаётган олимларга, бунёдкору саховатпешаларга Аллоҳ таоло мададкор бўлсин.\n149 марта ўқилган.


Бизнинг йўлимиз тоқатлилик, бағрикенглик ва кечиримлиликдир! - Фарғона.Ру ахборот агентлиги\n14:32 msk, 15 Июль 2020\n04.12.2014 19:43 msk\nЎзбекистонда 2014 йил 21 декабрь куни Олий Мажлисга (мамлакат парламенти), халқ депутатларининг вилоят, шаҳар ва туман кенгашларига сайловлар бўлиб ўтади. Рўйхатдан ўтган тўртта партия: Социал-демократик, Либерал-демократик, Демократик ва Халқ-демократик партияларининг сайловда иштирок этишига рухсат берилди. бундан ташқари, парламентда 15 та ўрин Ўзбекистон Экология ҳаракати учун олиб қўйилган. Парламентга сайловлардан сўнг – келгуси йилнинг март ойида президент сайловлари бўлиб ўтиши керак. . “Фарғона” ахборот агентлиги Ўзбекистонда рўйхатга олинмаган, таъқиб этилаётган ёки тақиқланган мухолифатдаги ҳаракатларга мурожаат қилиб ўзларининг сайловолди дастурлари ҳақида сўзлаб беришни таклиф қилди. Агар улар бугунги кунда демократик сайловларда иштирок этиш имкониятига эга бўлганларида, сайловчиларга нималарни ваъда қилган бўлардилар?\n$100 мингдан зиёд бўлган барча моддий бойликларнинг доллар ҳисобидаги эквиваленти йилига 10 фоизлик йиллик устама билан 10 йил муддатга “Халқ Кредити” номи остида расмийлаштирилади. Мисол учун, декларацияни тўлдирган амалдорнинг барча бойлиги $150 мингни ташкил этиши маълум бўлди: $150.000 - $100.000 = $50.000. Демак, унинг $50 минги “Халқ Кредити” сифатида расмийлаштирилади. Амалдор ҳар йили давлатга шу сумманинг 10 фоизини, яъни 5 минг доллардан устама тўлаб боради. 10 йил ўтганидан сўнг “Халқ Кредити”ни қоплаш учун $50 минг суммани тўлиқ қайтаради.\n“Халқ Кредит” доирасидаги тадбиркорлар фақат ишлаб чиқариш билан шуғулланишларига рухсат берилади. Ерларни хусусийлаштириш жараёнида уларнинг фуқаролардан ваучерларни тўғридан-тўғри\nсотиб олишларига йўл қўйилмайди.\nБирдамлик Халқ Дeмократик ҳаракати Ўзбeкистонда қудратга кeлгач кeнг қамровли иқтисодий ислоҳатларни амалга оширишни ўз Дастурига киритган. Шу ислоҳатларнинг бир қисми ерни халққа бeпул, қимматбаҳо қоғоз, ваучeрлар орқали ҳусусийлаштириб бeришдир. Бу eрда "Халқ Крeдити" назорати остига тушган амалдорлар халқнинг қўлидан тўғридан-тўғри ваучeрларни сотиб олиб, eр эгалари бўлишига йўл қўйилмайди. Улар бошқалар қўлида тўпланган ваучeрларни фақат қимматбаҳо қоғозлар фондлари орқали сотиб олишлари мумкин. Кўпроқ маълумот олиш учун ҳаракатнинг Дастурига ва шу мавзуга оид мақолаларига қаранг.


Эркакларнинг рафиқаларига ҳеч қачон айтмайдиган гаплари...\nЖамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Эркакларнинг рафиқаларига ҳеч қачон айтмайдиган гаплари...\t13:34, 10 октябрь 2016\tЭркаклар ўртасида сўровнома ўтказиб, улар хотинларига ҳеч қачон тиш ёриб айтмайдиган гаплари ҳақида билиб олдик. Эслатиб ўтамиз, бой берилмаган сирларнинг аксарияти аслида сизнинг фойдангизга ишлайди, хонимлар. «...ойимнинг доим ундан шикоят қилишини! Қайнона-келин муаммоларини янада чигаллаштирмай дейман-да. Тўйдан олдин севганим онамга маъқул келмаган. Негадир ҳамон хотиним у кишига ёқмайди. Бунинг устига, аёлим ҳам жуда аразчи...»\nМансур, 28 ёш\n«...биринчи муҳаббатимни ҳар туғилган кунида, албатта, табриклашимни. Аёлим билан ҳам, биринчи муҳаббатим билан ҳам бир синфда ўқиганмиз. Тақдир экан, илк севгим болалик йилларимда қолиб кетди. Аммо уни доим таваллуд айёмида қутлайман. Балким аёлим бундан хабар топса, жанжал қилмас, лекин барибир бу сирлигича қолишини истайман...»\nАзамат, 27 ёш\n«...ижтимоий тармоқларда бўйдоқлигимни! Шунчаки ортиқча шубҳа-гумонларга берилмаслиги учун ҳам бу борада гапириб ўтирмайман. Барибир интернетда гап отган қизларим билан ҳаётда юзлашмайман-ку, хотиним бўлса, буни нотўғри тушуниши мумкин».\nИлҳом, 31 ёш\n«...биринчи учрашувимиздан кейин унга уйланмайман, деб жанжал қилганимни! Ўшанда ёш бўлганман-да, негадир менга бир кўришда ёқмаганди. Кейин рафиқамни жудаям яхши кўриб қолганман. Айниқса, фарзандларимнинг дунёга келиши унга бўлган муҳаббатимни ўн чандон оширди».\nФарҳод, 35 ёш\n«...ажрашиш ҳақида қатъий ўйлаб кўрганимни! Ҳа, айнан шуни ҳеч қачон айта олмайман. Чунки баъзида инсон ҳисларини бошқаролмайди. Ва аламзадалик сабаб хаёлига турли ўйлар келади, айниқса, эркак киши омад юз ўгирганда ҳаммасига хотинини айблай бошларкан. Бугун ўша пайтдаги бу қароримни унга билдирмай тўғри қилган эканман, дейман».\nРасул, 39 ёш «...хиёнат қилганимни. Эркакчиликда нималар бўлмайди, ахир. Ҳатто рад этиб бўлмайдиган далиллар келтирганида ҳам, тан олмаганман. Шу билан босди-босди бўлиб кетган».\nҒулом, 30 ёш\n«...албатта, қанча пул топишимни. Чунки дарров нимага қанча сарфлашим кераклигини ҳисоб-китоб қилиб ташлайди. Чойхона, ошна-оғайничилик деган гаплар борлигини тушунмаса бу аёл зоти».\nОлим, 41 ёш\n«...Ҳамма гапимни ҳам айтавермаслигимни. Бу бевафолик эмас. Шунчаки ҳар бир инсоннинг ўзига яраша сирлари бўлади».\nАсрор, 37 ёш\n«...Овқати бемазалигини! Айтиб ҳам кўрай, «Сиз мендан ҳеч рози бўлмагансиз», дея йиғлаб бошлайди...»\nУмар, 29 ёш\n«...унинг орзуларини амалга ошира олмаётганимдан қийналишимни! Балки кўнгил кечинмаларини аёлига ошкор этиш эркак учун ожизлик деб ҳисобларман...»\nАнвар, 33 ёш\n«...сузишни билмаслигимни! Умуман катта анҳорларда чўмилишдан фобиям борлигини билмаслигини истардим. Ахир эрим қўрқоқ экан деб ўйлаши мумкин-да...»\nБаҳодир, 25 ёш\n«…севишимни. У мени яхши кўргандан-да кучлироқ муҳаббат билан севишимни доим ҳам таъкидлайвермайман». Рашид, 34 ёш


Нурмат Отабеков: «Клиник белгилар 95-97 фоиз ҳолатда 10-12 кундан кейин пайдо бўляпти» - Zamin.uz\nЎзбекистонда коронавирус аниқланган беморларда касалликнинг клиник белгилари аксарият ҳолларда ўнинчи кундан бошлаб намоён бўлмоқда. Бу ҳақда бош санитария инспектори Нурмат Отабековга асосланиб, Kun.uz нашри хабар берди.\n«Турли тасдиқланмаган манбаларда коронавирусдан даволангандан сўнг мия емирилиши, бепуштлик каби асоратлар қолади, деган маълумотлар тарқамоқда. Буларнинг барчаси асоссиз. Касалликнинг тиббий патогенези билан танишмаган ҳолда бундай гапларни тарқатмасликни сўрардим», дея таъкидлади бош санитария инспектори. “Замин” янгиликларини “Youtube”да кузатиб боринг\n3-04-2020, 23:53, Жамият


Толибон ҳаракати билан алоқалар борасида - 13 Августа 2018 - ХИМОЯЧИ\nГлавная » 2018 » Август » 13 » Толибон ҳаракати билан алоқалар борасида\nТолибон ҳаракати билан алоқалар борасида\nБиринчидан, кейинги йилларда толиблар билан Россия ишончли алоқалар ўрнатишга муваффақ бўлди. Кремлнинг мақсади – бир вақтлар ғарб СССРга қарши афғон мужоҳидларини ишлатгани каби, бу сафар толибларни ғарб коалициясига қарши ишлатиш, ва АҚШ бошчилигидаги кучларни Афғонистондан сиқиб чиқаришдир. В.Путин тушундики, толиблар қанчалик хавфли бўлмасин, улар фақат Афғонистон ичида хавфли. Толиблар жуда прагматик, улар ташқи дунёга бостириб бориш ниятида ва имкониятида эмас. Толибларнинг ҳам мақсади – Афғонистон ҳокимиятини тўлалигича олиш бўлиб, бу йўлдаги асосий тўғаноқ – АҚШ ва ғарб коалицияси ҳисобланади.\nДемак, ҳозирги шароитда толиблар ва Кремлнинг мақсади бир, шу сабаб, улар яширин ва лекин ишончли ҳамкорликни йўлга қўйишга муваффақ бўлишди. Лекин, Москвадан фарқли, Ўзбекистоннинг мақсади – толиблар орқали ғарб коалициясини чиқиб чиқариб юбориш эмас, Афғонистондаги вазиятни чайқаш эмас. Аксинча, Афғонистонда ғарб коалицияси иштирокида мустаҳкам тинчликка эришиш бўлиб қолмоқда. Шу сабаб ҳам, толиблар билан алоқалар ташаббусини Москва қўлидан олиниши, Ўзбекистоннинг минтақадаги геосиёсий мавқеи учун катта аҳамиятга эга. Бу ташаббусдан Вашингтон манфаатдор, Москва эса яширин шаклда норози бўлиш эҳтимоли юқори. Сабаби оддий, Тошкент Афғонистонда ғарб коалициясини қолишини истайди, Москва эса Афғонистонни чайқаш орқали, ғарб коалициясини чиқиб кетишидан манфаатдор.\nИккинчидан, Ўзбекистон толибларни хавфли ҳаракат деган дунёқарашдан воз кечгани йўқ, воз кеча олмайди. Аксинча, толиблар билан алоқа ўрнатишдан кўзланган асосий мақсад ҳам – толибларни Ўзбекистон сарҳадларига бўлиши мумкин бўлган зарарларни пасайтириш ҳисобланади. Толиблан билан алоқа ўрнатишда, Ўзбекистон учун икки марказий мезон бор. Биринчиси, толибларни Афғонистон ичкарисидаги роли. Иккинчиси, толибларни Афғонистон ташқарисидаги роли. Ўзбекистон, назаримда, толибларни Афғонистон ҳокимиятига келишдан манфаатдор эмас, уларни кучсизланишидан манфаатдор. Лекин, толиблар кўп сонли, ўта мафкуравий ҳаракат сифатида ҳали кўп ўн йилликлар мавжуд бўлади. Ўзбекистон эса бу вазият билан ҳисоблашмоқда.\nШу сабаб, Ўзбекистон толиблар билан алоқа ўрнатиш ташаббусини қўлга киритишдан, уларни ўзига нисбатан душман эмас, ҳамкор ва “дўст” қилишдан манфаатдор. Толиблар ҳам анойи эмас, улар ҳам дипломатияни, урушни “шаръий ҳийла” сифатида қабул қилади. Толибларнинг Ўзбекистон билан алоқа ўрнатишдан мақсади – ғарбга, дунёга ўз қарашларини, манфаатларини етказишда яна бир канал очиш, аста-секин дунё ҳамжамияти кўз ўнгида ўзини легаллаштириш, легитимлаштириш ҳисобланади. Толиблар учун бугунги кундаги қулай сиёсий фурсат ҳам шундаки, ИШИД улардан кўра хавфли гуруҳ сифатида қабул қилинмоқда. Толиблар эса, ўзларини “ёмонларга қарши турган, яхши гуруҳ” сифатида тақдим қилишдан хурсанд бўлиши табиий.\nУчинчидан, Афғонистонни асосий учта кучли қўшниси бор, булар Покистон, Эрон ва Ўзбекистон. Толиблар Покистон билан доимий ҳамкорлик ва урушда, чунки толибларни ярми Покистонда жойлашган ва Исломобод ҳукумати билан доимий зиддиятда. Толиблар сунний гуруҳ сифатида Эронга ишонмайди, уни ўзига душман сифатида қабул қилади. Тошкент толиблар учун янги сарҳад, янги майдон. Ўзбекистонда олий ҳокимият ўзгариши толиблар учун ҳам қулай сиёсий фурсат ва имконият.\nТошкентдаги янги ҳокимиятнинг толиблар билан алоқа ўрнатиши – Ўзбекистоннинг стратегик мавқеига тўғри келади. Чунки, Ўзбекистон пост-совет ҳудудидаги энг катта мусулмон жамияти ҳисобланади. Агар Ўзбекистон янги ҳокимияти ички сиёсатда “дунёвий давлатчилик ва ислом/мусулмонлар эҳтиёжлари” ўртасида оҳиста мувозанат ўрнатишга муваффақ бўлса, расмий Тошкент нафақат минтақавий ишларда, балки глобал сиёсатда жиддий, ўта жиддий ташаббусларни олға суриш имкониятига, стратегик лойиҳаларни амалга ошириш имкониятига эга бўлади.\nЛекин, ички сиёсатда давлатнинг дунёвийлиги ва мусулмонларнинг эркинлиги ўртасида нозик мувозанат ўрнатиш вазифаси эса, жуда мураккаб ҳисобланади. Агар Ўзбекистон ички сиёсатда мусулмонларга нисбатан репрессиялар сиёсатига қайтадиган бўлса, толиблар билан ҳам, Эрдоған Туркияси билан ҳам, бошқа исломий тафаккури кучли бўлган давлатлар билан алоқалар ҳам, ҳаммаси барбод бўлади.\nПариж, Франция. 12.08.2018 й.\nКатегория: СИЁСАТ | Просмотров: 21 | Добавил: himoyachi | Рейтинг: 0.0/0


РАНГ-ТАСВИР УНИНГ ХОББИСИ\nМутахассисларнинг таъкидлашича, хобби инсоннинг яшашга бўлган қизиқишини, курашувчанлигини ошириб, ҳаётига мазмун бағишларкан. Шартнома бўйича ҳарбий хизматчи, оддий аскар Ортиқбой Қуронбоевнинг хоббиси – ранг-тасвир воситасида асар яратиш. Айни пайтда у Жануби-ғарбий махсус ҳарбий округга қарашли Муборак туманида жойлашган ҳарбий қисмда ўз бурчини адо этмоқда.\nҚаҳрамонимиз Ўзбекистон ёшлар иттифоқининг ҳарбий қисм бошланғич ташкилоти сардори ҳамдир. У Қуролли Кучларимиз ташкил топганлигининг 27 йиллиги муносабати билан Мудофаа вазирлиги ва Ўзбекистон Бадиий академияси ҳамкорликда ўтказган «Менинг армиям – менинг фахрим» мавзусидаги энг яхши ижодий ишлар кўрик-танловида иштирок этиб, рағбатлантирувчи ўринга сазовор бўлди.\n– Менга ҳарбий-ватанпарварлик мавзуида коллажлар тайёрлаш кўпроқ ёқади, – дейди у. – Шунингдек, суратга олиш ва мўйқаламда тасвирлаш ҳам маъқул. Танловда жорий йил илк бор иштирок этиб, рағбатлантирувчи ўринга сазовор бўлдим. Келгусида янги асарлар устида ишлаб, яна қатнашмоқчиман.\nСуҳбатимиз давомида ранглар жилосига қизиқиш унда 2007 йил ҳарбий-юридик йўналишдаги Урганч академик лицейига ўқишга киргач бошланганини билдим. Шундан буён у турли кўргазмаларни бориб кўришни канда қилмайди.\nБундан ташқари, спортнинг волейбол, баскетбол турлари билан шуғулланиш, тарихий асарларни севиб мутолаа қилиш ҳам қаҳрамонимизга хос одат. Унинг айни кундаги энг катта орзуларидан бири – миллий армиямизнинг кечаги ва бугунги қиёфасини акс эттирадиган оригинал асар яратиш. Ўйлаймизки, навбатдаги кўргазмада ана шундай тасвирга албатта кўзимиз тушади.


Ўзбекистонда на дунëвий, на диний билимга йўл қолди...\n28 октябр 2021, Тошкент вақти: 12:54\nАндижонлик 19 яшар Абдувоҳид қамоққа ташланган журналист Хайрулла Ҳамидовнинг дастурлари маърифатга бўлган эҳтиёжни қондирган саноқли манбалардан бири эди, дейди.\nБу гапни 23 феврал куни бири Бухородан, бошқаси Андижондан сим қоққан, бири ўқитувчи, бошқаси толиб бўлган икки ўзбекистонлик бир-биридан бехабар ҳолда айтдилар. Улар "Эркин микрофон"нинг бугунги суҳбатдошларидир.\nБозорлардаги босди-босдилар кучайиб кетди....\nОзодликка SMS йўллаган учқўрғонлик Қодирбек, гапни чироқ йўқлигидан бошлади. Аммо йиллардан бери халқнинг доимий норозилигига қарамай Ўзбекистон вилоятларида айни ҳолда қолаëтган электр таъминотидаги кескин узилишлар навбатчи шикоятга айлангани боис, ўзини кичик тадбиркор, аниқроғи савдогар эканини айтган суҳбатдошимиз билан мулоқот бозорлардаги вазият борасида давом этди..\nОзодлик: Учқўрғонда нима гап? Бозорларда нима гап?\n- Тинчлик. Бозорларда ҳам текшир-текшир.\nОзодлик: Нимани текширади? Солиқчиларми?\nОзодлик: Хитой моли мумкинмас шунақами?\n- Ҳа. Биз ҳам ўзи Хитой товари билан шуғулланамизда.\nОзодлик: Қаердан оласизлар уни?\n- Олдин Қорасувдан олиб ўтишарди. Аëллар олиб ўтиб берарди. Ҳозир ўтказмаяпти экан. Тошкентдан олиб келамиз.\nОзодлик: Қоғоз берадими Тошкентдан?\n- Йўқ. Абу Саҳийдан оламиз. Қоғоз бермайди ҳеч қанақа.\nОзодлик: Солиқчи “молни қаердан олдинг” деса, нима кўрсатасизлар?\n- Муроса қиламизда йўлини қилиб, пулини бериб.\nОзодлик: Савдо қилганинглар учун нечта жойга тўлайсизлар? Яна кимга тўлайсизлар? Солиқчига, бозорқўмга, милицияга тўғрими?\nОзодлик: Шундан насибага яраша бир нарса қоладими?\n- Қолишга қоладию, лекин бир марта босишганда ҳаммасини ўпириб чиқиб кетишади. Масалан бозорга битта келса, ҳамма дўконни босмайди. Белгиланган иккита-учта дўконни, кераклигини босади. Шунақа қилиб давом этаверади йилнинг охиригача.\nОзодлик: Бошқалар “менга тегмади” деб ўтираверадида-а?\n- Ҳа. Вақт ўтказиб, бир ҳафта, икки ҳафтанинг ичида битта-биттадан дўконни босиб чиқиб кетаверади.\nОзодлик: Дўкони босилган одам нима бўлади? Касодга учрайдими ëки бир амаллаб яна давом эттираверадими?\n- Хоҳласа бекитиб қўяди. Ëки бўлмаса мусодара қилинган нарсани мусодара бўлган жойдан ўзининг нархига сотиб олади ва яна давом эттираверади. Умуман бозордан чиқиб кетганлар ҳам бор.\nОзодлик: Босди-босдилар тез бўлаяптими?\n- Кўп бўлаяпти ҳозир. Тошкентда ҳам бўлаяпти деб эшитдим. Олдингидан фарқи бор.\nОзодлик: Нима фарқи бор?\n- Олдин бунчалик эмас эди. Ҳозир текшир-текшир кўп бўлаяпти.\nОзодлик: Маҳаллийлар қилаяптими ëки Тошкентдан келганларми?\n- Тошкентдан келмаган. Намангандан келгҳан солиқчилар.\nОзодлик: Нима талаб қилади улар?\n- Касса аппарат дейди, касса план сўрайди.\nОзодлик: Касса аппарат ўзи ўрнатилганми? Фойдаланасизларми?\n- Йўқ, ўрнатилмаган. Иложи йўқку ўрнатишнинг.\n- Касса аппарат ўрнатгандан кейин оладиган товарни ҳам давлатнинг ўзидан олишимиз керак. Буларда бунақа нарса йўқку. Хитойдан келаëтган товарлар, бошқа нарсалар.\nОзодлик: Мана Абу Саҳийдан оламиз деяпсиз. Абу Саҳий катта фирма бўлса, лицензияси бўлса.\n- Абу Саҳий ҳам қоғоз қилиб бермайдида.\nОзодлик: Нимага қилиб бермайди? Сўраганмисизлар?\n- Иложи йўқ, олдин Абу Саҳийда ҳам ишлаганмиз. Абу Саҳийга ҳам Қорасувдан олиб ўтишадида кўпроқ. Ҳозир олдинги сингаримас. Ҳозир асосан адашмасам Тожикистон томонлардан ўтаяпти шекилли. Абу Саҳий расмий деганингиз билан биротасининг документи йўқ.\nОзодлик: Аксарият қанақа мол олади бозорда халқ?\n- Иложи борича арзонини оладида. Лекин яхши моллари ҳам бор. Икки-уч йилнинг ичида билинди. Одамлар ўрганаяпти секин-секин. Хитойники бўлса ҳам яхшилари, сифатлилари бор. Шундайларни олишга одамлар ўрганиб қолди ҳозир.\nОзодлик: Хитойдан бошқа жойдан келган молни олиш имконияти борми бозорда? Ë ҳаммаси Хитойникими?\n- Ҳаммаси Хитой. Иложи йўқ. Россиядан ëки бошқа жойдан келадиган сифатли моллар йўқку.\nОзодлик: Олдин Туркия, Жанубий Корея, Малайзиядан бўларди. Йўқми унақалар ҳозир?\n- Йўқ, ҳаммаси Хитой.\nОзодлик: Ўзбекистоннинг ўзиникичи? Ўзбекистоннинг моли билан ҳеч савдо қилганмисизлар?\n- Биз савдо қиладиган нарсанинг ичида Ўзбекистоннинг бирорта нарсаси йўқ. Оддий ип, ҳатто телефонга осадиган брилоклар ҳам Хитойдан келади, дейди суҳбатдошимиз учқўрғонлик Қодирбек.\nЎзбекистон таълим мутасаддилари экстремистларга сотилган!\nБу гапни Бухоронинг Қоракўлидаги Нефт ва газ коллежи ўқитувчиси, Озодликка тез-тез сим қоқиб турадиган Илҳом Жўраев айтади. 23 феврал куни Озодлик телефонига “Импичмент!” дея SMS йўллаган коллеж ўқитувчиси ўзи ишлайдиган коллеж мисолида Ўзбекистон маориф ва таълим тизимининг ëшлар ҳаëтида ниҳоятда катта ва таҳликали бўғлиқ яратишга хизмат қилаëтганидан огоҳлантиради.\n- Мен олдин кўп телефон қилганман. Бухоронинг Қоракўлидан. Ўқитувчи Илҳом Жўраевман. Ўтган йил чизмачиликдан дарс берган эдим. Бу йил меҳнат муҳофазасидан.\nОзодлик: Нимага “импичмент” деб ëзиб юбордингиз? Кимга импичмент сўраяпсиз?\n- Директорга, таълим вазирлигига, барчасига.\n- Қоракўл нефт-газ коллежида педсовет чақирилган эди. Мен шунга давомат олиб чиқдим. Биринчи парада 30 фоиз ўқувчи бор. Педсовет чақиришди. Мен бунга қаршилик қилдим.\n- Мен айтдим “30 фоиз бола билан ҳам педсовет бўладими?”. Мардикор бозорига айлантириб юборилди коллеж. 16 ўқувчи шу йил ишлаб келди Россияда. Номига туради, директор ҳақини олади. Жами 50та ўқувчи директор ҳисобида. Келмайди. Қаерлардадир юради ишлаб. Лекин директорнинг ҳисобида. Энди менинг масаламни тепадагилар кўради.\nОзодлик: Ким у тепадагилар?\n- Ҳокимиятда айтган нима ички ишларга чиқса, ўшалар кўриши мумкин. Мен шу ўринда яна баëнот бермоқчиман. Ҳизбут-Таҳрир, яна бошқа оқимлар борку. Диний экстремистик ҳар хил оқимлар. Булар чалғитувчи кучлар. Чет эл интернетларининг чалғитувчи кучлари. Асосий кучлар таълим системасига ташланган.\nОзодлик: Ким улар?\n- Министрликдаги амалдорларнинг барчаси хоинлар, сотқинлар.\nОзодлик: Кимга нимага сотилган?\n- Ҳизбут-Таҳрирга ҳам сотилган, ваҳҳобийга ҳам сотилган, террористларга ҳам сотилган.\nОзодлик: Нимага унақа деяпсиз?\n- Мана бу ўқувчиларни йўлдан ураяпти. Айнан ўқитилмаяпти улар. Уюштирилиб ўқитилмаяпти. Маориф министрлигининг амалдорлари сотиб олинган. Ўқувчиларни ўқитмаслик учун, уларда бўш жой ҳосил қилиш учун. Ўқувчи бирор нарса билан шушғулланиши керакми? Мадрасага ўтиб ўқийдими диндорликка? Мана бу ердаги бўшлиқ борку, мана бизнинг коллежга кунига 200-300та ўқувчи келса, бўш юради. Таълим вазирлиги амалдорлари ўқитувчиларга шундай топшириқ бериб қўйган “ўқувчиларга қарамийсанлар, ишламайсанлар, қоғоз тўлдирасан”. Кун бўйи қоғоз олдида ўтирамиз. Дарс ўтилмайди. Журнал тўлдирилади холос. Бизнинг коллеж ҳар ой давлат хазинасидан 22 миллион сўм ўпириб ëтибди. Таълимдаги амалдорлар террористларга сотилган. Ўқувчи бўш юриши керак, ўқитилмаслиги керак. Бўш бўлгандан кейин бир ëққа урадими ўзини? Безделничий солдат приступник деган ўрис. “Ўтказмийсанлар, ҳаром сенларнинг еган нонларинг” дедим, дейди Бухоронинг Қоракўлидаги Нефт ва газ коллежи ўқитувчиси Илҳом Жўраев.\nЎзбекистонда диний маърифат тақиқланган, дунëвийси йўқ....\nАндижондан сим қоққан 19 яшар Абдувоҳид қоракўллик коллеж ўқитувчиси айтган таҳдид манзарасига, аввалги суҳбатдан бехабар ҳолда, янги чизгилар чизади.\nЎзини диний-экстремистик ғояларни тарғиб қилганликда айбланиб, 6 йилга қамалган Хайрулла Ҳамидовнинг ашаддий мухлиси деб таништирган бу ëш йигит, ўз тенгдошларининг маърифат майдонида йўлчисиз қолганини айтади.\n- Дунëвий илм, ҳа тўғри айтасиз, лекин бизнинг бу ерда талабалар, ëшлар ўқишга бориб бир нарса ўрганай деса, ўзи хоҳлагандай ўргана олмайдида.\n- Бизга дунëвий илмни ҳам ўргатишмаяптида. Ҳамма ëқ порахўрлўик, ниҳоятда алкаш-чалкаш бемаъни бўлиб кетган. Масалан менинг қанчадан қанча ошналарим ўқишди. Ҳаммаси ўқиб бўлиб мана Россияга қараб кетган ҳаммаси. Иш йўқ.\nОзодлик: Ëшлар ўқийман, дунëвий билим оламан деса ҳам имкон йўқлигидан динга уриб кетаяпти.\n- Имкон йўқ.\nОзодлик: Мана шу бўшлиқни сиз яхши кўрадиган Хайрулла акангизнинг дисклари тўлдираяптими?\n- Хайрулла акамнинг диний маърузаларида яхши томонлари одамларни яхшилика, самимийликка, одамийликка чақиради. Ўзбекистонда ҳозир телевизорни қўясиз, ундан одамлар ўзига яхши нарсани олмайдида. Ëмон нарса бор у ерда.\nОзодлик: Нима ëмон нарсани оласизлар? Ҳамма ëқ чирйли бўлса, ривожланаяпти деса.\n- Ëлғон, ҳаммаси ëлғон. Рост нарсанинг ўзи йўқ.\nОзодлик: Хайрулланинг дискларида сизлар топмаган нима бор?\n- Хайрулла акам чекишдан, ичишдан, нос чекишдан, ҳар хил ëмон нарсалардан қайтаради ëшларни. Зинодан, фаҳш, бузуқ ишлардан ëшлар қайтган. Мен шахсан гувоҳи бўлганман. Кўп дўстларим намозхон бўлиб яхши бола бўлиб, яхши томонга ўзгарган.\nОзодлик: Хайруллани эшитиб.\n- Ҳа. Одамларни қамаб тургандан кейин, телевизорда шайтонларни чиқариб тургандан кейин ким айтади булар яхши бўлади деб? Ëшлар яхши бўлади, яхши томонга ўзгаради, яхши ўқимишли болалар бўлади деб ким айтади? Ўзбекистон мустақил давлат шундайми? Ким айтади мустақил давлат деб? Мустақил давлатми шу? Ҳамманинг гапиргани тили йўқ. Қўрқувда. Шу мустақил давлатми? Мем ҳақиқий мустақил давлат бўлишини хоҳлайман, дейди Андижондан сим қоққан 19 яшар Абдувоҳид.\nМен учун СССР ва совет армияси ҳамон тирик!\nдер экан асли риштонлик, аммо тақдир тақозоси билан кўпдан Сирдарëда яшаëтган Аъзамжон ака, ўз собиқ армиядошларини бугунга келиб янги авлод учун ҳеч нарса англатмай қўйган 23 феврал – Совет армияси куни билан қутлаш ниятини билдирди.\n- 1971-1973 йилларда бўлганман. Ҳозир 59да. Ўзим Фарғоналикман. Сирдарëда яшайман. Хоразмлик Қадамбойни, бирга хизмат қилган қуролдошларни чин қалбимдан табриклайман. Бизнинг ватанимизни қўриқлаб инвалид бўлиб келган, ғалаба қозониб келган дўстларимизни, боболаримизнинг ҳаммасини 23 феврал билан, Совет армияси куни билан табриклайман.\nОзодлик: Аъзам ака, совет иттфиоқи ҳам тарқаб кетди, совет армияси ҳам қолмади.\n- Мен совет армиясида хизмат қилганманми, совет армиясини тан оламанда. Менинг болаларим Ўзбекистонни тан олиши мумкин. Менн ҳам тан оламан. Яшашимиз Ўзбекистонда ëмонмас. Аъло даражада. Ҳар ойда ойлигимни оламан. Қорним тўқ, устим бутун, болаларим тинч. Ўзим яхши яшаяпман. Лекин барибир хизмат қилган одамларни эслаб, Хоразмдан Қадамбой, Фарғона Риштондан дўстларимиз бор, Ангренда бор. Шуларни мана шу байрам билан чин қалбимдан табриклайман. Сизларга ҳам соғлиқ-саломатлик, бахт-саодат тилайман. Ҳар доим осмонимиз мусаффо бўлсин, президентимиз ҳам устундай турсин. Унга ҳам раҳмат, дейди суҳбатдошимиз Аъзамжон ака.


28 dekabr- ustoz Erkin Vohidov tug’ilgan kun. | Xurshid Davron kutubxonasi\n28 dekabr- ustoz Erkin Vohidov tug’ilgan kun.\nMuallif Adib: Muborak kun, O'ZBEK TARIXI, ADABIYOTI,MADANIYATI 27.12.2012 1 izoh\nМен бир минг тўққиз юзу ўттиз олтинчи йилнинг… Йўқ, мен таржимаи ҳолимни туғилган кунимдан эмас, илгарироқдан бошлашим керак экан. Менинг дунёга келишим тарихи бундай бўлган: минг тўққиз юз ўттизинчи йилда тошкентлик ёш ишчи Каримжон йигирма беш мингчилар қаторида коллективлаштириш ишида қатнашиш учун Фарғонанинг Олтиариқ туманига сафарбар қилинади. У оиласи-хотини, чақалоқ қизи, ўн беш ёшлик снглиси билан Олтиариққа кўчиб боради. Ўша пайт Тошкент педтехникумининг сиртқи толибаси бўлган синглиси Розияхон тез орада география ўқитувчиси дипломини олади ва қишлоқ мактабида дарс бера бошлайди. Тақдир қизни бу ерда ёш муаллим Чўянбой Воҳидовга дуч қилади ва бу никоҳдан… Мана энди таржимаи ҳолимни бошласам бўлади. Мен бир минг тўққиз юз ўттиз олтинчи йилнинг йигирма саккизинчи декабрида Фарғона вилоятининг Олтиариқ туманида қишлоқ ўқитувчилари оиласида туғилганман. Бу оилада биринчи фарзанд қиз бўлиб, у гўдаклигида зотилжам касаллигидан вафот этган экан. Укам Элбурсни эслайман. Мендан уч ёш кичик эди. Қизамиқ билан оғриб икки яшарлигида ўлган.\nОтамни Олтиариқнинг ўқимишли, обрўли одамларидан бўлган деб эслашади. Ундан сабоқ олган, шогирд бўлган, бирга ишлашган одамлар мен ҳар гал қишлоққа борганимда отамнинг ишларини, гапларини хотирлаб айтиб беришарди, қувноқ, дилкаш, сўзга чечан одам бўлганлигини эслашади. У тарих муаллими, сўнг турли нуфузли ташкилотларда ишлаган. Иккинчи Жаҳон урушининг дастлабки йилларида фронтга кетиб, бош миясида осколка жароҳати ва ўпка шамоллаш касали билан қайтиб келди, минг тўққиз юз қирқ бешинчи йилда ўттиз уч ёшида Тошкентда Олмазордаги касалхонада вафот этди. Бир йилдан сўнг онам ҳам дунёдан ўтди. Икки қисқа умрнинг ёлғиз ёдори бўлиб мен тоға қўлида қолдим.\nУрушдан аввалги даврдан кўз олдимда қолганлари: отам Марғилонга ишга тайинланган эди. Кеч куз ёмғир билан қор аралаш ёғиб турганда Олтиариқдан Марғилонга кўчганмиз. Занжирғилдиракли тракторга прицеп уланган, унга юкларимиз, шкаф, сандиқ, кўрпа-тўшаклар ортилган эди. Йўлда прицепнинг ғилдираги ариққа тушиб кетган ва юкларимиз ағдарилган эди. Мен онам, эмизикли укам билан кабинада ҳайдовчи ёнида ўтирган эдик…\nТол новдасидан ясаб олган “тойчоғим”ни миниб билқиллаган иссиқ тупроқ кўчада чанг кўтариб чопиб юрганларимни эслайман.\nОтам фронтда эканида онам қишлоқ советида секретарь вазифасида ишлар, қийинчилик билан кун кечирар эдик. Жўхори поясини шимиб тилимни қонатганим, болаларга қўшилиб кунжара еганим учун онам юзимга шапалоқ ургани ва ўзи кечгача йиғлаганини унутмайман. Ўйлаб қарасам, болалик хотираларимнинг кўпчилиги шеърларга, достонларга кўчган экан. “Нидо”, “Қуёш маскани” достонлари, “Болалик”, “Оқсоқол”, “Болалик экан-да…” шеърлари ўша мурғак тасаввур, илк хотираларнинг меваси бўлган.\nТошкентда кечган болалик ва ўсмирлик йилларимдан қолган энг ёрқин эсдаликлар Островский номли пионерлар саройидаги шоир Ғайратий тўгараги ва тоғамнинг хонадонида бўлиб турадиган адабий суҳбатлар билан боғлиқ. Тоғам касби юрист бўлса ҳам адабиёт ва санъатга қизиққан, шеъриятни нозик тушунадиган киши эди. Уйимизга шоир Чустий, хонандалар ака-ука Шожалиловлар, Маъруфхўжа Баҳодиров, кенг билим эгаси бўлган олим, таржимон Алихонтўра Соғуний тез-тез келиб туришар эди. Менинг шеъриятга қизиқишимни сезган тоғам бу суҳбатлардан мени ҳам баҳраманд қиларди. Оддий почта хизматчмси Мулла Шукуржон ака, савдо ходими Акмалхон акаларнинг зукко баҳсларига маҳлиё бўлиб ўтирар эдим. Улар Ҳофиз, Навоий, Бедил, Фузулий байтларини таҳлил қилиб, ҳар бирлари ўзларича талқин бериб ўтиришарди. Бу суҳбатлар ичкиликсиз, фақат шеър ва қўшиқ кайфи билан, аския завқи билан музайян бўларди. Афсуски, бундай давралар энди йўқолиб бормоқда.\nПионерлар саройидаги адабиёт тўгарагига қатнашиб юрган вақтимда “Муштум” журналида биринчи шеърим босилди. Шеър тагига 22-мактаб 7-“А” синф ўқувчиси деб исм-фамилиям ёзилган эди. Тўгарак ҳақидаги таассуротим устоз Ғайратий тўғрисида ёзган хотираларимда баён этилган.\nЭллик бешинчи ва олтмишинчи йилларни ўз ичига олган “олтин даврим” талабалик умримнинг унутилмас ва ўзлигимдан йироқлашмас бир қисмидир. Бу йилларда биринчи шеърлар китобим “Тонг нафаси” ёзилди, Сергей Есенин шеърларидан таржималар қилдим, Ёзувчилар Уюшмасининг ёш ижодкорлар семинаридаги қизғин баҳслар, улуғ устозлар Ойбек, Ғафур Ғулом, Абдулла Қаҳҳор, Миртемир, Шайхзодалар билан илк мулоқот ва учрашувлар, университет даргоҳидаги адабий муҳит ҳаётимда ўчмас из қолдирди.\n1960 йилда университетни тугатиб “Ёш гвардия” (ҳозирги “Чўлпон”) нашриётига ишга кирдим. 1963 йилда бадиий адабиёт нашриётига ўтиб, то 1970 йилгача муҳаррир, бўлим мудири вазифаларида ишладим. Бу ўн йил ичида менинг еттита шеърий китобим, Есенин, Украинка, Светловдан қилган таржималарим босилиб чиқди. Ҳамза номли академик театрда(ҳозирги Миллий театрда) “Олтин девор”(1969) комедиям қўйилди. Республикадаги ёшлар мукофотига сазовор бўлдим(1967)\n1970 ва 1975 йиллар орасида буюк немис шоири Иоганн Вольфганг Гётенинг “Фауст” трагедиясини ўзбекчалаштирдим. Бу давр ичида ҳеч бир идорада ишламадим. Бор вақтим, кучим, имкониятимни шу ишга сарфладим. Умуман, жаҳон адабиётидан, рус классиклари ҳамда қардош халқлардан қилган таржималаримни тарозунинг бир палласига қўйиб, ўз асарларимни бошқа паллага қўйсам, таржималар оғирлик қилса ажаб эмас. Бу меҳнат менга адабий қардошлик бурчини адо этиш баробарида бебаҳо ижодий тажриба, катта сабоқ мактаби ҳам бўлди.\n1975 йилда “Ёш гвардия” нашриётига бош муҳаррир ўринбосари вазифасига тайинланган бўлсам, ўтган ўн икки йил давомида аввал ўша нашриётда бош муҳаррир, сўнг янги ташкил қилинган “Ёшлик” журналида муҳаррир бўлиб ишладим, ниҳоят Ғафур Ғулом номли адабиёт ва санъат нашриётида директорлик вазифасини ҳам адо этдим. Бу давр ичида ўндан зиёд китобим босилиб чиқди, республика Ёзувчилар уюшмасининг Ҳамид Олимжон номли мукофотини, Ҳамза номли Ўзбекистон давлат мукофотини олдим, “Халқ шоири” унвонига мушарраф бўлдим. Истиқлолга эришгач 1999 йили Ўзбекистон қаҳрамони унвони билан тақдирландим.\nБундай қараганда битта шоир қилиши мумкин бўлган ишни қилиб қўйгандекман. Лекин ҳеч қачон қилган ишимдан кўнглим тўлган эмас. Ҳамиша ёзганимдан ёзадиганим муҳимроқ ва азизроқ туюлади. Мен ижодий меҳнатни фаол жамоат ишлари билан қўшиб олиб боришдек шарафли вазифа юкини доимо елкамда ҳис қиламан. Одамларга фақат шеъринг эмас, ўзинг ҳам кераклигингни сезиш-бу катта бахт. Шунинг учун ҳам жамоат меҳнатидан ҳеч қачон ўзимни олиб қочган эмасман. Қайноқ ҳаёт ичида яшаб, ишлаб ўрганганман, гўшанишинлик табиатимга бегона.\nТаржимаи ҳолим борича ёзган шеърларимга, юрган йўлларимга, ҳаётимда учраган одамларга сочилган. Мана бу икки сатр ўйлаб топилган эмас, балки кўнгилдан чиққан сўзлар:\nMirzo Bobur — sen, fig‘oning\nErkin Vahidovun Şiirleri Üzerine Şekil ve Muhteva Bakımından Bir Değerlendirme.\n28.12.2012 at 15:47\nАссалому алайкум, Хуршид ака.\nАҳволларингиз яхшими, уйлар тинчми?\nҒайратингизга қойил, сайтингиз тўхтовсиз янгиланиб боряпти, яхши мақолалар, асарлар қўйиляпти.\nИзоҳ ёзишимнинг сабаби, расмдаги ёзув бўлди. Шу мақолага қўйилган расмда Эркин Воҳидов туғилган кун 17 декабр деб кўрсатилибди, сарлавҳада эса 27 декабр.\nМен ўқиган адабиёт дарсликларида Эркин Воҳидов 1936 йил 28 декабрда туғилган деб ёзилган эди. Балки Эркин Воҳидов ҳам Рауф Парфига ўхшаб кўп жойларда, кўп саналарда туғилгандир. Билишимча, Эркин Воҳидов билан яқинсиз, балки устоз-шогирд муносабати ҳам бордир. Ҳар ҳолда, Эркин Воҳидов туғилган санани адабиёт дарслиги муаллифларидан кўра яхшироқ билишингизга ишонаман.\nИшларингизга ривож, чарчаманг!\nЯнги йил сизга ҳам, оилангизга ҳам яхши янгиликлар олиб келсин!\nСалом билан Орифжон.


КЎК ҚАҲВА – SLIM\nМиссия ва кадриятлар\nДори шакли : 0,5 граммгача таблеткалар ёки капсулалар.\nФойдаланиш бўйича кўрсатмалар\n-1 та капсула таркиби:\n- Кўк қаҳва (лотинча – Coffea) уруғларининг қуруқ экстракти – 100 мг;\n- Япроқсиз қизилмия (лотинча – Glycyrrhiza glabra) илдизларининг қуруқ экстракти – 50 мг;\n- Наъматак (лотинча – Rōsa) меваларининг қуруқ экстракти – 50 мг.\nЁрдамчи моддалар: аэросил, крахмал, кальций стеарати, магний стеарати.\nҚўллаш учун кўрсатмалар: Ортиқча вазн.\nБФҚ «Кўк қаҳва - Slim» нинг таркибий қўшимчаларидан бири-қовурилмаган кўк қаҳва дуккаклари экстракти хисобланади. Кўк қаҳва таркибида ёғларни самарали сарфланишига таъсир кўрсатувчи хлороген кислотаси мавжуд. Хлороген кислотаси ингичка ичакда глюкозанинг сўрилишига қаршилик кўрсатади ва углеводларнинг умумий сўрилиш миқдорини камайтиради. Қондаги глюкоза миқдори камайганда организм ёғ кўринишида бўлган энергия захираларини сарфлай бошлайди, шу билан керакли қувватни олиш учун организм йиғиб қўйган ёғларни сарфлашга мажбур қилади.\n«Кўк қаҳва - Slim» фаол таркибида С, Р, К, Е витаминлари мажмуаси, В гуруҳи витаминлари, микроэлементлар, органик кислоталар, полифеноллар, моддалар алмашинувида иштирок этадиган алмашинмайдиган моно- ва полисахаридлар мавжуд. Бу оксидланишга қарши ҳимояни таъминлайди, тўқималардаги ферментлар фаоллигини оширади, умумий мустаҳкамловчи, аллергияга қарши ва иммун тизимини кучайтирувчи таъсирлар кўрсатади, томирларни мустаҳкамлайди.\nҚўлланилиш усули ва дозаси:\nМазкур препарат фақат перорал тарзда қабул қилинади.\nКатталарга ва 12 ёшдан катта болаларга овқатланишдан олдин кунига 3 марта 1 та капсуладан қабул қилиш тавсия этилади. Қабул қилиш курси давомийлиги – 2 ҳафтадан 4 ҳафтагача. 1-2 ой танаффусдан кейин мутахассис билан маслаҳатлашилгандан сўнг такрорий қабул қилиш мумкин.\nРИНОМАКС ХОТ ЭФФЕКТ\nТОНГКАТ АЛИ – КУВВАТ


Стол теннисичиларимиз Осиё чемпионатини ғалаба билан бошлади\n16 сентябрь, 2019, 11:37 283\nҚизларимиз узоқ кутилган натижани қайд этди\nХабарингиз бор стол тенниси бўйича эркаклар ва аёллар ўртасида Индонезиянинг Жакарта шаҳрида Осиё чемпионати ўтказилмоқда.\nМазкур мусобақада Саида Маҳмудова бошчилигидаги Ўзбекистон терма жамоаси ҳам муносиб иштирок этмоқда. Жамоавий баҳсларда мамлакатимиз шарафини Римма Гуфранова, Рўза Хожиева, Меҳринисо Норқулова, Регина Ким, Зоҳид Кенжаев, Жамшид Раҳимберганов, Қутбидилло Тешабоев, Станислав Тянь ва Георгий Цой каби спортчилар муносиб ҳимоя қилмоқда.\nҚизлар ўртасидаги гуруҳ босқичида теннисчиларимиз Бангладеш термасини 3-0 ҳисобида енгган бўлса, Қозокистон терма жамоасини 3-1 ҳисобида ютиб кучли 12 таликка кирди.\nЭркаклар ўртасидаги беллашувларда вакилларимиз ироқлик тенгдошларини 3-0 ҳисобида таслим этишди. Гуруҳ босқичининг иккинчи учрашувини Қозокистонга қарши ўтказган терма жамоамиз 3-2 ҳисобида зафар қучиб, ҳозирча кучли 14 жамоа сафидан жой олди.


Оқгул Москвада соврин учун курашни давом эттиради!\n13 июль, 2017, 19:25\nХабарингиз бор, Ўзбекистоннинг учинчи ракеткаси Оқгул Омонмуродова Москвада давом этаётган “Moskow Open” турнирининг жуфтлик баҳсларида юришини давом эттирмоқда.\nРоссиялик Валентина Иваненко билан жуфтлик ҳосил қилган ҳамюртимиз бугун соврин жамғрамаси 25 000 АҚШ долларини ташкил этувчи турнирнинг ярим финалида Дарья Афанасьева/Анна Целйковская(иккаласи Россия) жуфтлигига қарши баҳс юритди.\nЭътиборлиси, Оқгул ва унинг шериги ғалаба қозониши учун 57 дақиқа етарли бўлди. Улар илк сетда 6:4 ҳисобида мағлуб бўлган бўлсалар, иккинчи сетда Оқгул/Валентина жуфтлиги рақибаларига бирорта геймни бой бермади – 6:0.\nШу тариқа, Оқгул ва унинг шериги мазкур турнирда финалга йўл олишди.


“Челси” суперҳужумчи учун даҳшатли сумма тикди\n22 март, 2021, 20:45\nАбрамович пулни аямайди...\n“Челси” раҳбарияти бош мураббий Томас Тухелни ёзги трансферлар вақтида Эрлинг Холандни олиб келишга ишонтирмоқда. Бунинг учун Лондон клуби Европа Чемпионлар лигасининг гуруҳ босқичига йўлланма олиши шарт.\n“Челси” хўжайини Роман Абрамович “Боруссия” ҳужумчисининг трансферига 130 миллион фунт ажратишга тайёрлиги айтиляпти. Норвегиялик тўпурарга кўз тикаётган бошқа клублар бу борада лондонликлар билан рақобатлаша олмайди.\nХоланднинг агенти Мино Райола эса, ҳужумчининг тақдири ёзда ҳал бўлишини таъкидлаяпти. Унинг айтишича, 20 ёшли футболчига “Барселона”, “Реал”, “Манчестер Юнайтед”, “Манчестер Сити” каби қудратли клублар ҳам оғиз солган.\n“Боруссия” эса келаси ёзда Холандни сотиб юборишдан манфаатдор. Чунки келаси йили Холанднинг шартномасидаги махсус банд кучга киради ва унга кўра, исталган клуб 65 миллион евро эвазига ўйинчини трансфер қилиши мумкин бўлади.


Carl Zeiss компанияси Twitter-саҳифасида антиқа камеранинг ишлашини кўрсатувчи видеолавҳа чиқариб, шу турдаги камерани жорий йилнинг ўзида Nokia қурилмаларидан бирида кўришимиз мумкинлиги таъкидлаган.\nNokia 7 асосий ва олд камераларни баравар қўллаган ҳолда фото ва видео тасвирга ола билади. OZO технологияси эса «360-даражали» овоз ёзиш имконини беради.\nNokia 9: мовий флагман суратини кўрсатишди\nNokia 9 флагмани IP68 сертификати бўйича сувга ва чангга чидамли. Шунингдек, кўз ёй пардаси сканери билан ҳам жиҳозланиши ҳақида маълумотлар мавжуд. Бармоқ изи датчиги эса орқа панелдан ўрин олади.\nNokia’нинг янги смартфони QHD экран ва Zeiss оптикасига эга бўлиши мумкин\nБундан бир неча кун аввал сайтимизда 2017 йилда Nokia бренди яна смартфонлар бозорига қайтиши расман тақдиқлангани тўғрисида хабар ёзган эдик Афсонавий марканинг...


Инсон баъзида беҳуда ташвишлар, орзупарастлик ҳамда кеча ва эртанинг оғир юкидан асабийлашиб хотиржамлиги, ҳаловатини, энг асосийси, Аллоҳнинг буюк неъмати – соғлигини йўқотади.\nҲеч қачон ўзингизни фаолиятсизлик тўрига ташламанг. Сизни қийнаётган ўтмиш воқеалари ҳамда келажакнинг оғир юкини елкангиздан ағдариб ташланг! Ўтган нохуш воқеаларни энг кучли тўсиқ билан тўсинг. Чунки уларни эсласангиз, кўпинча изтироб, қайғу-алам... ёки бўлмаса кўзларингиз ёшланади. Келажак ҳақида орзу қилишда ҳаддингиздан ошмасангиз, ўз кучингизни сақлаб, нафақат ҳаловатингизни, балки кўплаб ютуқларни ҳам қўлга киритасиз. Чунки кеча ва эртанинг ташвишлари бугунги кун учун ҳам яшаш имкониятларингизни камайтиради. Аслида, биз учун БУГУН муҳим ва аҳамиятлидир. Ҳар бир кун, ҳатто олган нафасимиз қайтарилмаслигини унутмайлик.\nВақт ўтиб ҳар бир муаммо ечимини топади. Йўқотишларнинг ҳам ўрни тўлади. Бугунимиз – атиги йигирма тўрт соат. Уни кераксиз, ноўрин иш-ташвишларга сарфламайлик. Бугунимиз қандай ўтказилса, эртанги кун унинг давомчиси бўлади.\nАгар ўзимизни тафтиш қилсак, арзимас нарсаларга ҳам хафа бўладиган, ўзгаларнинг хатоларини кечирмайдиган одамга айланиб бораётганимизни тушунамиз.\nҲар бир соатингизни режалаштиринг. Ҳар бир кунни асрасангиз, ойлар, йиллар беҳуда кетмайди.\nЭнг оғир ҳолат ва муаммоларда сабр билан қалб осойишталигига эришиш мумкин. Шу билан ўзимизни келажакнинг номаълум зарбаларидан ҳам асраймиз, иншоаллоҳ.\nЎтган кундан сабоқ ва керакли хулоса чиқариб, эртанги кунни орзулар ва имкониятларнинг чегарасидан чиқмаган ҳолда режалаштирган яхши.\nБугунги ишларни Аллоҳга таваккал қилиб бошлайлик. Кутилмаган муаммолар, иншоаллоҳ, ўтиб кетади, ечими Ўзига осондир, ҳар бир ишнинг ҳикмати бор.\nНилуфар БОЗОРБОЙ қизи,\n604 марта ўқилган.


1278 22:05 04.10.2021\n(1-қисм, 2-қисм, 3-қисм, 4-қисм, 5-қисм, 6-қисм, 7-қисм, 8-қисм, 9-қисм)\nМужтаҳид ва фуқаҳоларнинг табақалари 31 – Бу бўлимда биз мужтаҳидлар табақасини кенг шарҳлаб эмас, балки мухтасар тарзда баён қиламиз. Чунки бу мавзудаги тафсилот ташриъ тарихи илми ва фуқаҳолар табақаси китобларининг ишидир. Уламолар мужтаҳидларни қуйидагича табақаларга бўлганлар:\nа) катта мужтаҳидлар – маълум ёки йўқолиб кетган мазҳабларнинг эгалари саналиб, усул ва фуруъ ижтиҳодида уларнинг ўзларига хос манҳажлари бўлган. Ернинг машриқи-ю мағрибида жудаям кўпчилик мусулмонлар эргашган тўрт мазҳаб соҳиблари Абу Ҳанифа, Молик, Шофеъий ва Аҳмад раҳимаҳумуллоҳларнинг мазҳаблари бунга мисол бўлади. Бу имомлар билан, гарчи мазҳаблари йўқолиб кетган бўлса-да, даражалари улардан кам саналмаган Авзоий, Лайс ибн Саъд, Саври ва бошқа имомлар ҳам замондош бўлишган. Хилоф, тафсир, ҳадис ва асарлар шарҳлар каби китоблар уларнинг қарашлари билан тўлиб-тошган;\nб) мунтасиб мужтаҳидлар. Улар юқоридаги имомларнинг асҳоб ва шогирдлари. Улар имомлари билан қоида ва усулларда иттифоқ қилишган бўлса-да, гоҳида фуруъларда ихтилоф этишган бўлади. Уларнинг қарашлари ҳатто бу қараш мазҳаб соҳибидан ривоят қилинмаган бўлса ҳам, ўзлари мансуб бўлган мазҳабники ҳисобланади. Бунга имом Абу Ҳанифанинг асҳоблари Абу Юсуф, Муҳаммад ва Зуфарлар, имом Моликнинг асҳоблари Абдураҳмон ибн Қосим, Ибн Ваҳблар ва Шофеъийнинг соҳиби Музанийлар мисол бўлишади. Аммо Аҳмаднинг асҳоблари эса, фақатгина у кишининг сўзлари ва фиқҳий қарашларини ривоят этувчилар бўлишган, холос. Улардан бирорталарининг усул ёки фуруъда имомларига хилоф қилганлари ҳақида хабар келмаган. Бу асҳоблар Абу Бакр Асрам, Абу Довуд Сижистоний ва Абу Исҳоқ Ҳарбийлардир;\nв) Мазҳаб мужтаҳидлари. Улар на усулда ва на фуруъда имомларига хилоф қилмайдилар. Лекин имом ва асҳобларидан раъй ворид бўлмаган масалаларда, аҳком истинботида имом манҳажини риоя қилиб ҳукм чиқарадилар. Урфга бино бўлган масалаларда гоҳида имомларига хилоф қилишлари мумкин. Улар мазкур масалалар ҳақида фарқ далил ва ҳужжатдаги ихтилоф эмас, балки, сабаб урф ва замон фарқланиши деган иборани ишлатишади. Шундай фарқки, агар имомлари ҳозир бу масалалардан сўралганда улар айтган раъйни тасдиқлаган бўларди. Мазҳабни тадқиқ қилиш, қоидаларини исботлаш ва сочилиб кетган масалаларини жамлашда айнан худди шу тоифа мужтаҳидларига таянилган;\nг) таржиҳ қилувчи мужтаҳидлар. Уларнинг вазифалари баъзи ривоятларни бошқасига таржиҳ қилиш (устун кўриш, кучли билиш) бўлган. Бу борада улар олдингилар ишлаб чиққан қоидаларга риоя қилишган. Айрим уламолар юқоридаги икки табақани бир дейишган;\nд) далил келтирувчи мужтаҳидлар. Улар масалани истинбот ҳам этишмаган ва қавлни таржиҳ ҳам қилишмаган. Лекин қавлларга далилларни келтиришган. Таянилган ҳужжатларни баён қилишган. Ҳукм учун таржиҳ қилмаган ва амал учун лойиғини кўрсатмаган ҳолда далиллар ўртасини мувофиқлаштиришган. 34 Агар чуқурроқ мулоҳаза қилсангиз, бу табақани олдингисидан қадри кам эмаслигини кўрасиз. Чунки ҳукмларга далил келтириш билан машғул бўлган киши бир раъйни бошқасига таржиҳ қилмаслигини ақл қабул этмайди. Шу сабабли кейинги уч табақа бир-бирига киришиб кетган демоғимиз маъқулроқ.\n32 – Мазҳаб мужтаҳиди ёки таржиҳ аҳли ва далил келтирувчиларнинг бу уч табақасига ҳанафийлардан – Абу Мансур Мотуридий, Абул Ҳасан Кархий, Жассос Розий, Абу Зайд Даббусий, Шамсул аимма Ҳалвоний, Шамсул аимма Сарахсий ва бошқалар кирадилар. Моликийлардан эса Абу Саъид Бародаъий, Лахмий, Божий, Ибн Рушд, Мозарий, Ибн Ҳожиб ва Қарофийлар, шофеъийлардан – Абу Саид Истархий, Қаффол Кабир Шоший, ҳужжатул-ислом Ғаззолийлар ва ҳанбалийлардан – Абу Бакр Халлол, Абулқосим Харқий ва қози Абу Яълолар бу табақаларга мансубдирлар. Мазкурларни ўрганиб чиққанимизда тарихчилар уларни баҳолаш ва табақалашда ихтилоф қилишганини кўрдик. Лекин уларнинг масалаларни исботлашда пешқадам, ҳукмларнинг боқий қолиши ва асосларини маҳкамлашда катта таъсирга эга эканликларида иттифоқ қилишган.\nМахсус фиқҳ Ислом Илм Китоб\n272 22:05 24.01.2022\n577 21:05 24.01.2022


АҚШ Президенти Дональд Трампнинг айтишича, агар саудияликлар журналист Жамол Хошуқжини Туркиядаги консулликда ўлдиргани аниқланса, Саудия Арабистонини «қаттиқ жазо» кутмоқда.\n«Биз бунинг тагига етамиз ва жазо қаттиқ бўлади», - деди президент «SBS» телеканалига берган интервьюсида.\nҚироллик билан бизнес алоқалари ҳақида мақтанишни хуш кўрувчи Трамп Саудия Арабистонига қурол сотишни тўхтатиш жазо чораларидан бири бўлмаслигини таъкидлади. Чунки иш ўринларига зарар етказишни хоҳламайман, деди у.\nМатбуотда тарқалган маълумотга кўра, Хошуқжи ўзининг ўлдирилганини қўлидаги «Apple» соатига ёзиб олган бўлиши мумкин.\nУ уйланиши учун керак бўладиган ҳужжатни олиш мақсадида консулликка кирганда соатнинг овоз ёзиш функциясини ёқиб қўйган, дейилади хабарларда. Соат эса «iCloud» файлларни сақлаш хизматига ва ташқарида қайлиғининг қўлида қолган телефонига уланган бўлган. Қайлиғи журналистнинг чиқишини узоқ кутган, аммо у қайтиб чиқмаган.\nТуркия матбуотининг ёзишича, соат нафақат Хошуқжининг сўроқ қилиниши ва қийноққа тутилишини, балки ўлдирилишини ҳам ёзиб олган.\nАҚШда доимий яшаш ҳуқуқига эга журналист «Вашингтон Пост» нашри учун Саудия Арабистонини танқид қилувчи мақолалар ёзиб келган.\nСаудия Арабистони Хошуқжининг консулликни тарк этганини ва унинг ғойиб бўлишига ҳеч қандай алоқаси йўқлигини айтмоқда.\nЖурналист Саудия консуллиги ичида ўлдирилгани ҳақидаги гаплар «ёлғон ва асоссиз даъволар», деди мамлакат Ички ишлар вазири шаҳзода Абдул Азиз бин Сауд.\nТуркиянинг «Sabah» газетаси тарқатган маълумотга кўра, 15 кишилик гуруҳнинг аниқланган бир аъзоси Салоҳ Муҳаммад ал-Тубайқий бўлиб, у Саудия Ички ишлар вазирлигида Суд тиббий-экспертиза бўлими раҳбари бўлиб ишлайди.\nКиритилди: 07:21 14.10.2018. Ўқилди: 484 марта. Фикрлар сони: 0 та.\nТошкент пропискаси қанчага тушади? Пойтахтдаги «новост...


Улуғнорлик пиллакорларнинг шашти баланд\n"Пилла - 2020" Жорий йилда Улуғнор туманида 1 минг 190 қути ипак қурти парваришланиб, 65 тонна пилла тайёрлаш режалаштирилган. Шу кунларда етиштирилган "кумуш тола"ни йиғиб-териб…\nЭъзозли отахон ва онахонлар, мухтарама опа-сингиллар, қадрли ака-укалар, азиз андижонликлар! Сизларни Ийд Рамазон байрами билан муборакбод этамиз. Шоду ҳуррамлик, Яратганнинг улуғ ажрлари насиб этадиган ушбу…\nАндижон тумани Отчопар МФЙ, Боғи Эрам кўчасида яшовчи, 1977 йилда туғилган Турғунов Азизбек Маҳмудович шу йилнинг 14 март куни уйидан чиқиб кетиб бедарак йўқолган. Унинг…\nКЕЛИНИНГИЗГА ЗУЛМ ҚИЛМАНГ\nОиладаги тотувликка кўп ҳолларда қайнона ва келин ўртасида пайдо бўладиган келишмовчиликлар, муросасизликлар раҳна солади. Келин айбдор Нима учун қайнона-келин муносабатлари…\nАёл - болалари учун қўрғон, эри учун остона\nМеҳр - юракдаги бебеаҳо гавҳар! Меҳр - қиёси йўқ туйғулар силсиласи! Меҳрга зўрлик билан эришиб бўлмайди. Меҳрни пулга сотиб ололмайсиз.…\n"Соғлигида сизники-ю, касал бўлса бизники" ми?\nМулоҳаза Айрим ўзбек оилаларида бир иллат бор. Келин касал бўлиб қолса, шифохонага олиб бориб даволатиш, уйда парвариш қилиш ўрнига дарров…\nҲомиладор аёл энергетик ичимликлар ичмаслиги керак\nтавсия Бугунги кунда нафақат мамлакатимиз, балки бутун дунё ёшлари ўртасида энергетик ичимликларни ичиш кенг оммалашиб бормоқда. Аввалига "Ред Булл" номи…\nМЕРОСГА МУНОСАБАТ - ОИЛАДАГИ МАЪНАВИЙ МУҲИТ КЎЗГУСИ\nОила муаммолари Қариндошлар орасидаги ихтилоф ва зиддиятларга сабаб бўладиган мерос талашишлар ҳамма замонда, ҳар қандай даврда кишилик жамиятининг оғриқли нуқтаси…\nАжрашишни хоҳламайман, лекин...\nҲуқуқий маслаҳатхона - Турмуш қурганимизга 21 йил бўлди. Бир қиз ва бир ўғлимиз бор. Қизимиздан набирали бўлганмиз. Бироқ турмуш ўртоғим…\nНОГИРОН НАБИРАМНИ КЎРИБ, ЭЗИЛИБ КЕТАМАН\nПушаймонлик Ҳаётда шундай воқеалар борки, киши тузатиб бўлмас хатога йўл қўяди. Натижада бир умр азият чекади, унинг азобини тортишга мажбур…\nЖараён Андижон шаҳридаги "Соғлом авлод" маҳалла фуқаролар йиғинида Фуқаролик ишлари бўйича Андижон вилоят судининг сайёр суд мажлиси бўлиб ўтди. Фуқаролик…\nОила мустаҳкамлиги учун курашайлик\nМулоҳаза Сир эмаски, мамлакатимизда халқимизга хос юксак ахлоқий қадриятларни асраб-авайлаш, жамиятимизнинг маънавий соғломлигини мустаҳкамлаш, оилалардаги ижтимоий-маънавий муҳит барқарорлигини таъми...\nБОЛАЛАРДА ТИШ КАСАЛЛИКЛАРИ НЕГА КЎПАЙМОҚДА?\nМутахассис минбари Кейинги пайтларда кўпчилик болажонлар тиш хасталикларидан азият чекмоқда. Мутахассисларнинг таъкидлашларича, болалар ўртасида тиш касалликлари, айниқса, уларнинг тишларида қора̷...\nАёли қадрланган юртнинг келажаги буюкдир\nАёли қадрланган юртнинг келажаги буюк бўлади. Негаки, аёлга кўрсатилган эътибор ва ғамхўрликлар самараси оилалар мустаҳкамлиги, фарзандларимизнинг билимли ва юксак салоҳиятли…\nМутахассисларнинг билим ва малакаси оширилмоқда\nЖараён Андижон давлат университетида "Оила" илмий-амалий тадқиқот маркази Андижон вилояти бўлими қошида ташкил этилган "Махсус ўқув курси"нинг "Оилаларда маънавий аҳлоқий…\nАЖРАШИШ БЎСАFАСИДАГИ ОИЛАНИ САҚЛАБ ҚОЛИШ МУМКИНМИ?\nруҳшунос тавсиялари Таҳририятга мактуб: "...Бир пайтлари бахти бекам, кўрганларнинг ҳаваси келадиган саодатли оилалардан бири эдик. Кейинги пайтларда уруш-жанжалимиз кўпайиб, эрим…\nНИКОҲ ШАРТНОМАСИ уни тузишда асосан нималарга эътибор қаратиш керак?\nҲуқуқшунос минбари Никоҳ шартномаси эр-хотин ўртасидаги муносабатлар, ҳуқуқ ва мажбуриятларнинг мажмуаси бўлиб, у оилани янада мустаҳкам бўлишига, эр-хотин манфаатларини ҳимоя…\nВарак 3 жами 9


Қодиров имомни айблаган қўмитага: “Яқинда қурилган йўл ўпирилиб турса, ким ҳалоллигини исботлаши керак?” | Qalampir.uz\nҚодиров имомни айблаган қўмитага: “Яқинда қурилган йўл ўпирилиб турса, ким ҳалоллигини исботлаши керак?”\nЖамият\t05 Июнь 16:35 15346\nАввалроқ, Автомобиль йўллари қўмитаси “Мирза Юсуф” жоме масжиди имом хатиби Саййид Раҳматуллоҳ Термизийнинг (Раҳматуллоҳ Сайфиддинов) йўллардаги ўпирилишлар ва соҳадаги коррупция ҳақида билдирган фикрлари учун Мусулмонлар идорасига шикоят қилгани ҳақида хабар берган эдик.\nЎзбекистон Республикаси Олий Мажлиси Қонунчилик палатаси депутати, “Миллий тикланиш” демократик партияси раиси Алишер Қодиров Қўмита имом устидан шикоят қилганига муносабат билдирди.\n“Автомобиль йўллари қўмитаси Мусулмонлар идорасига “Мирза Юсуф” жоме масжиди имом хатиби Саййид Раҳматуллоҳ Термизийдан шикоят қилибди.\nДомланинг, агар хизматчида иймон бўлса, эътиқод бўлса ҳалол ишлайди деган сўзлари ёқмаган, буни ҳақорат деб қабул қилишибди”, дейди Қодиров.\nУ сўзида давом этиб, бундан бир қанча вақт аввал “Миллий тикланиш” ДП фракциясининг ташаббуси билан Қонунчилик палатасида ҳам ушбу қўмитанинг ахбороти эшитилгани ва кескин танқид қилинганини эслатган.\nДепутатнинг таъкидлашича, жорий йилда автомобиль йўллари қуриш учун 2,2 триллион сўм маблағ ажратилган. Ўтган йилда бу миқдор 1,51 триллион сўмни ташкил этган.\nЎзбекистон ҳудудида 4 минг километрга яқин халқаро аҳамиятдаги йўллар бор. Ахборотга кўра бу йил:\n• А380 йўлининг 753-765, 806-812 ва 916-964 километрлари;\n• А373 йўлининг 0-15 ва 450-475 километрлари;\n• М39 йўлининг 1315-1330 километрлари;\n• А378 йўлининг 0-2,4 километрлари таъмирланган.\n“Усулни қаранг... Бардавом ва битмас-туганмасликнинг формуласи.\nБу усулда Ўзбекистондаги халқаро йўллар 2 минг йилдан кейин ҳам талаб даражасига чиқмайди. Чунки, таъмирлаб бўлган қисмингизни тугатишингиз билан ўтган йили таъмирлашни тугатган қисмингиз яна таъмирталаб бўлиб қолаверади. Бюджет эса меҳрибон соғин сигирдек, сўрасак бераверади”, дейди Алишер Қодиров.\nМаълум бўлишича, қўмита ҳисоботи эшитувчида “Миллий тикланиш” ДП депутатларидан бири қўмита раисига очиқчасига соҳа коррупцияга ботиб кетганлигини айтганида, қўмита раиси жаҳл билан исботлаб беришни талаб қилган.\n“Агар яқинда қурилган йўл, бир йилга бормасдан тўлқинланиб, ўпирилиб турса, ким аслида ўзини ҳалоллигини исботлаши керак?\n100 йил кафолатли сифат билан қурадиган йўлсозлар иймонли, эътиқодли, энг камида ширкатини шаъни учун масъулиятли йўлсозлардир.\nИймон, эътиқод, ҳалолликни ўргатиш, маъруза қилиш, унга чақириш вазифаси бўлган имомни айблаш эмас, бориб дуо олиш керак! Автомашинасининг ғилдираги чуқурга тушган ҳар бир ватандош йўлсозларни баддуо қилаяпти. Аслида баддуо қилмасдан ҳуқуқимизни талаб қилиш, масъулиятсиз қурилиш оқибатида етказилган зарарларни қоплатишга ўрганишимиз зарур. Бу нафақат йўл, барча соҳаларга тегишли масала.\nҲалоллик бўлмаган жойда сифатли йўл ҳам, сифатли таълим ҳам, пировардида ривожланиш ҳам бўлмайди”, дейди депутат Алишер Қодиров.\nМаълумот учун, Қўмита имом Саййид Раҳматуллоҳ Термизий устидан Мусулмонлар идорасига шикоят қилиши ортидан, идора Тошкент шаҳар вакиллигига ҳолат бўйича ўрганиш ўтказиб, бу бўйича мурожаатчи ташкилот ва Мусулмонлар идорасига расмий жавоб беришни топширган.\nАлишер Қодиров Автомобиль йўллари қўмитаси\n28 Ноябрь 13:57 70397\n29 Ноябрь 14:43 59327\n30 Ноябрь 10:55 40431\n28 Ноябрь 09:52 23485


Сигирларда травматик ретикулит ва ретикулоперитонит – Tadbirkor-Fermer\nСигирларда травматик ретикулит ва ретикулоперитонит\nТўрқориннинг ва қорин бўшлиғи аъзоларининг турли хил ўткир метал жисмлар билан жароҳатланиши бўлиб, йирингли жараёнларнинг ривожланиши билан характерланади. Кўпинча қорамоллар ва баъзан қўй ва эчкилар касалланади.\nИчки аъзоларнинг травматик жароҳатланишига озуқалар билан ўткир метал жисмларнинг ютиб юборилиши сабаб бўлади. Бунда озуқани шошиб қабул қилиш, уни яхшилаб чайнамаслик, қорамолларда оғиз бўшлиғи шиллиқ пардаси сезувчанлигининг паслиги, тил сўрғичларининг ҳалқумга кўра жойлашиши асосий этиологик омиллар бўлиб ҳисобланади.\nКавшовчиларда ҳазм аъзоларнинг травматик ҳарохатланишида ошқозон олди бўлимларининг ўзига хос тузилиши, тўрқорин ҳажмининг кичиклиги ва унда кўпинча ёт жисмларнинг тўпланиб қолиши, унинг шиллиқ пардасининг катакчасимон тузилиши ҳам катта аҳамиятга эга.\nТравматик ретикулит ва ретикулоперитонитни келиб чиқишида озуқаларни метал жисмлар бўлаклари, сим, мих, механизмларнинг қисмлари ва бошқа ферромагнит жисимлар билан ифлосланиши, яйловлар ва молхоналар атрофларига чиқиндиларнинг ташланиши, фермалар санитария ҳолатининг ёмонлиги асосий этиологик омиллар ҳисобланади. Яширин ҳолда кечаётган тўрқориннинг ёт жисмлар билан жароҳатланиши озиқлантириш режимининг тўсатдан ўзгартирилиши, ҳайвоннинг бехосдан ҳаракатланиши ва туғиш пайтларида ўткир тус олиши мумкин.\nТравматик касалликларнинг клиник намоён бўлиши тўрқориндаги метал жисмларнинг характерига боғлиқ бўлади. Озуқа билан биргаликда ютиб юборилган ёт жисмлар кўпинча тўрқоринда ва баъзан катта қоринда ушланиб қолади. Тўрқоринда кўп миқдорда ўтмас ёт жисмлар тўпланиб қолганда тўрқорин девори айтарли даражада жароҳатланмайди ва ошқозон олди бўлимларининг сурункали гипотонияси ривожланади. Ёт жислмар ўткир бўлса, тўрқориннинг қисқариши, қорин пресси ва диафрагманинг ҳаракати туфайли тўрқорин шиллиқ пардасига (деворий ретикулит), катакчалар девори варақчаларига (варақчали ретикулит) санчилади ёки тўрқорин деворини бутунлай тешиб ўтади (перфоратив ретикулит). Касалликнинг ўткир тус олишида маҳсулдорликнинг кескин камайиши қайд этилади.\nҚатқориннинг кейинги қисқаришлари туфайли ёт жисм атрофдаги аъзоларни жароҳатлайди, диффуз ёки маҳаллий ретикулоперитонит ривожланишига сабаб бўлади. Ёт жисмнинг ҳаракатланиши ва яллиғланиш жараёнларининг ривожаланишига кўра, ретикулоперикардит, ретикулоомазит, ретикулостернит ёки ретикулогепатит ривожланиши мумкин. Яширин ҳолда кечаётган тўрқориннинг ёт жисмлар билан жароҳатланиши озиқлантириш режимининг тўсатдан ўзгартирилиши, ҳайвонларни узоқ масофага ташалиши, бўғозликнинг очирги даврлари ва қийин ўтадиган туғиш пайтида ўткир тус олиши мумкин.\nТўрқорин ва унинг атрофида жойлашган аъзоларнинг ёт жисмлар билан жароҳатланишида иштаҳани пасайиши ёки йўқолиши, гипотония ва атония, периодик тимпания, кавш қайтаришни йўқолиши каби характерли клиник белгилар кузатилиши мумкин. Касал ҳайвон кам ҳаракат қилади, букчайиб туради.\nБўйнини олдинга чўзиб, олдинги оёқларини қорнига яқинроқ қўяди, тирсаклар ташқарига чиқиб туради. Охисталик билан ётади., ўрнидан туришда биринчи гавдасининг олдини кўтаради (отларга ўхшаш). Бу вақтда тана ҳарорати кўтарилади, елкада терини бурмага олиш оғриқли бўлади. Шиллиқ пардаларнинг кўкимтир рангда бўлиши характерли бўлади. Касаллик кўпинча ўлим билан тугайди.\nКонсерватив даволашда асосий мақсад яллиғланиш жараёнининг тарқалишини чегаралаш ва кейинчалик эса бузилган функцияларни тиклашдан иборат бўлиши керак. Бу мақсадда касал ҳайвон олдинги томони 20-30 см баланд қилинган полда, тинч ҳолатда сақланади. 1-2 кун оч қолдирилади. Кейинчалик, камдан -кам енгил ҳазмланувчи озуқалар, сабзи, атала, сенаж берилади.\nЎсимлик мойлардан ичирилиб турилади.\nВена қон томирига глюкоза эритмалари юборилади, 350 мл 25% ли спирт ичирилади.\nТана ҳарорати кўтарилганда ва сепсис жараёнларнинг ривожланиши эҳтимоли бўлганда қорин бўшлиғи пенициллин ва стрептомицин (3 млн. ТБ дан) аралашмаси 10 мл 1-3% ли новокаинда эритилиб юборилади. 5% ли норсульфазол эритмасидан 500 мл ёки 20 г фталазол 2% ли эритма ҳолида кунига 1-2 марта ичирилади. Антибиотикларни (окситетрациклин гидрохлорид) юқори дозаларда қўлланилиши ҳам яхши самара бериши мумкин.\nВетеринария амалиётида С.Г. Меликсетян тавсия этган магнитли зонд қўлланилади. Кейинги йилларда А.В.Коробов ва бошқалар томонидан тавсия этилган ЗМУ-1 такомиллаштирилган магнитли зонди., И.А.Телятников зондлари қўлланилмоқда.\nМагнитли зондларни қўллашдан олдин ҳайвон бир сутка давомида тўлиқ оч қолдирилиб, бу вақт давомида сув бериш чегараланмайди. Зонднинг магнитли бошчаси тўрқоринда 1 саотгача ва ундан кўп вақт давомида қолдирилади. Эҳтиёж туғилганда зонд иккинчи марта юборилади.\nЮқорида таъкидлаб ўтилган даволаш муолажалари самара бермаганда руминотомия ўтказилиб, тўрқориндаги санчилган ёт жисм олиб ташланиши мумкин.\nКасалликнинг олдини олиш тадбирлари озуқаларни тайёрлаш, сақлаш ва қайта тайёрлашда уларга ёт метал жисмлар аралашиб қолишининг олидини олиш, яйловлар, ферма территорияси, озуқалар сақланадиган майдонларни метал жисмлар ва механизмларнинг қисмларидан тозалаб туриш, озуқаларни ҳайвонларга едиришдан олдин электромагнитли мосламалардан ўтказиш, ҳайвонларда модда алмашинуви бузилишларини олидини олиш, магнитли ҳалқалар ва зондлардан фойдаланиш, чорвадорлар орасида тушунтириш-тарғибот ишларини олиб бориш билан чорвачилик маданиятини ошириш каби тадбирлардан иборат бўлади.\nБугинги кунда магнитли ҳалқалардан фойдаланиш кенг йўлга қўйилган бўлиб, уларни ҳайвонлар катта қорнида тўриши озуқа билан тушган ферромагнит жисмларни ўзига ёпиштириб олади ва қорин деворини жароҳатланишдан сақлайди. Магнитли ҳалқаларни вақти-вақти билан магнитли зондлар ёрдамида олиш ва тозалаб, яна катта қоринга ташлаш мумкин.


Хоразм вилояти қўғирчоқ театрида Тил байрами муносабати билан давра суҳбати ўтказилди\nЎзбекистон Республикасининг “Давлат тили ҳақида”ги Қонуни қабул қилинганлигининг ўттиз йиллиги муносабати билан жорий йилнинг 21 октябрь куни Хоразм вилояти қўғирчоқ театрида мавзуга оид давра суҳбати ўтказилди.\nТадбирни қўғирчоқ театрининг адабий бўлим мудири Д.Юсупов олиб борди. Давра суҳбатида Ўзбекистон Ёзувчилар ижодий уюшмаси аъзоси, шоир О.Исмаилов ҳам иштирок этиб, тилимизнинг бойлиги ва ўзига хослиги, адабий тил ҳамда шевалар тўғрисида нутқ сўзлаб, аллома ижодкорлар ғазаллари билан бирга ўз ижодидан ҳам намуналар ўқиб берди.\nШундан сўнг театрнинг иқтидорли актёри, хонанда Р.Аллақулиев ижросида шоир Аваз Ўтарнинг тил тўғрисидаги шеърига басталанган қўшиқ янгради. Давра суҳбати давомида театр ижодкорлари томонидан Алишер Навоий ва Мирзо Бобур ижодига назар солинди.\nБарча хостлар ..... 1343552